open-index/open-wikipedia-markdown huggingface dataset:
黃偉年

**黃偉年**（**Joseph Hwang**）擁有30多年的音樂制作經驗。1987-1990年以邊界樂隊(第二屆嘉仕伯流行音樂節冠軍⋯⋯首屆冠軍為太極樂隊)及purpleheart組合出版過數張唱片，1991年起為香港作曲家及作詞家協會會員，成為全職音樂人，工作包括作曲、編曲、監制、電影配樂同埋廣告音樂等。已發表作品超過四百首，和大部份主流歌手都曾有合作。

黃偉年為『印象蘇絲黃』音樂劇擔任音樂總監、創作全部樂曲及填詞，更蒙黃霑先生和杜國威先生執筆各為劇中歌曲各填一首詞。2004年五月及十二月於文化中心兩度演出，共十六場，導演是鄭傳軍，演員有曾江、焦媛、王延林與黃龍斌。此劇更在2005年六月於上海演出三場。

2006年五月於香港演藝學院演出的舞台劇「誘心人」任音樂總監，演員有鄭文雅、焦媛、歐錦棠和鄧偉傑，由香港演藝學院戲劇學院院長蔣維國博士執導。由黃偉年創作全部曲詞與音樂。此劇亦在同年十月在星加坡演出。

2008年為香港文化中心演出之「心太野」任音樂總監，並創作全部歌曲。歌詞則由陳文剛先生創作。演員有趙學宜、焦媛、陳建豪，導演林龍傑。

2009年把自己創作曲詞及劇本的大型音樂劇『星光大道』成功搬上舞台。於香港文化中心大劇院演出四場。演員有林志美、馮家俊、李卓庭、白嘉倩、陳曙曦、余迪偉、特邀舞者黃茹。導演鄭傳軍、編舞何靜茹。

2010年和『黃大仙兒童合唱團』合作，再監製包辦曲詞和故事的勵志音樂劇：『一個快樂的地方』，由多位8-24歲青年人於香港藝術中心壽臣劇院演出。亦參與「DYNAMIC ART THEATRE 」製作的全港首個傷健共融原創音樂劇「愛．生命．敢夢敢想」音樂劇(音樂總監及全劇音樂創作)。

除各種曲詞創作之外，黃偉年歌藝亦不俗，特別擅長一人包辦多聲部清唱。曾獲迪士尼挑選客串多部動畫插曲粵語版的幕後代唱，包括『反斗奇兵』主題曲；2017動畫電影『魔海奇緣』的角色 "Chief Tui"。二十多年間為多部動畫劇集演釋了無數歌曲。另為二百多場音樂會唱和音，包括梅艷芳，容祖兒，陳奕迅，謝霆鋒，草蜢，軟硬…等等。

2024年成立「The Soulfuls 合唱團」，集合喜歡唱歌嘅朋友，一同享受音樂嘅樂趣。每一期嘅課堂會有兩至三首流行曲、經典金曲或原創歌曲。合唱團定期會舉行不同的演出及於網上社交媒體發佈作品。

## 歌曲作品

* 《願》- 林憶蓮（電影”晚9朝5”主題曲，獲提名最佳電影歌曲）
* 《如何愛下去》- 林憶蓮（電影”等愛的女人”主題曲）
* 《一次又一次》- 李蕙敏
* 《完美的一天》- 古巨基
* 《愛變了這世界襯衣》- 杜德偉/古巨基
* 《不知所謂》- 陳奕迅
* 《郵寄睡眠》- 謝霆鋒
* 《我什麼都不是》- 謝霆鋒
* 《如果沒有感覺》- 謝霆鋒
* 《做我的》- 梅艷芳（最後一首國語新歌）
* 《初一十五》- 吳君如／黃偉文
* 《我是你好友》- 黃偉年（反斗奇兵主題曲）

## 電影配樂

* 《晚9朝5》
* 《古惑仔之人在江湖》
* 《山水有相逢》
* 《觀樂時光》
* 《PR Grils》
* 《金雞2》
* 《這個阿爸真爆炸》

## 唱片監製及演唱會音樂總監

* 2011年《馨情》、2014年《TRULY》- 王馨平HIFI唱片
* 2014年《Resilient》- 高晨維HIFI唱片
* 2017年《Our Song》- 楊立門HIFI唱片
* 《15》和《15＋1》- 陳潔麗HIFI唱片
* 陳潔麗巡迴演唱會
* 2019年阮兆祥《King of Dreams》演唱會（於麥花臣場館舉行3場）
* 張德蘭、如夢等HIFI唱片等
* 《汪明荃45美麗娛樂世界演唱會》（於新光戲院舉行15場）
* 鄭少秋及汪明荃多場演唱會（於內地、星馬及澳門舉行）
* 張德蘭演唱會（於伊館、多倫多、悉尼舉行）
* 甄妮演唱會（於台北小巨蛋、悉尼、墨爾本舉行）
* 王馨平演唱會（於 eMAX舉行）

## 其他作品

* 原創音樂舞臺劇「印象蘇絲黃」、「誘心人」- 擔任作曲及音樂總監
* 2007年為香港海洋公園新增節目「七彩昇空氣球」的「飛天奇藝show」創作交響配樂
* 2014年為金培達作歌曲的音樂劇《逆風》負責編曲

## 參考
生物人類學

**生物人類學**（**Biological anthropology**），又叫**體質人類學**（**Physical anthropology**），係人類學嘅其中一門分支學科，主要研究同人相關嘅進化、遺傳學嘅範疇，涉及到人嘅靈長目祖先。
社會人類學

**社會人類學**（**Social anthropology**）係人類學嘅其中一門分支學科，主要研究人喺唔同社會入面嘅差異，同文化人類學有啲似。
家庭社會學

**家庭社會學**（**Sociology of the family**）係社會學嘅其中一門分支學科，主要研究家（家庭）嘅制度同各種特質。
煙花 (搞清楚)

**[[煙花]]**、**Fireworks**或者**Firework**可以係：

*颱風煙花
*Firework (歌)
*Fireworks (Roxette嘅歌)
*煙花 (黎明專輯)
*Adobe Fireworks
住戶

**住戶**（），又叫**戶**，係人口基本單位，指住埋同一間屋或者住宅單位嘅一班人（亦可以係得一個人），可以係一家人或者幾家人。
隨意性行為

**隨意性行為**（**Casual sex**）係指任何無愛情同婚姻基礎之下嘅性行為，可以係涉及錢銀嘅性交易，亦可以係唔涉及錢銀嘅炮友、一夜情或者交換配偶。
親密關係

**親密關係**（）係種人際關係，兩個人之間會有身體親密同埋情感親密。大多數親密關係都涉及到性行為，所以好多時都等同**性關係**。親密關係當中嘅角色有男朋友同女朋友等。

## 睇埋
*依附理論
*求偶
大家族

**大家族**（**Extended family**），又叫**大家庭**，係家嘅組合方式，喺核心家庭嘅基礎上再加埋其他親屬，譬如亞叔、亞姨、祖輩。
妾制

**妾制**（**Concubinage**）廣義上係指任何涉及性關係而唔去建立正式婚姻嘅男女伴侶關係（包括同居、炮友、二奶、性奴等等），狹義上就指納妾侍嘅行為。
民事婚姻

**民事婚姻**（**Civil marriage**）係指由政府當局認可嘅婚姻，有法律效力。民事婚姻可以先由宗教組織承認，再由政府承認，又或者可以係完全唔涉及宗教嘅世俗結婚。一段婚姻關係要攞到政府嘅認可，一般都要搞**婚姻註冊**（又叫**婚姻登記**）。
## 睇埋
*民事結合
民事結合

**民事結合**（**Civil union**）係指由政府當局認可嘅類似婚姻嘅伴侶結合關係，係近代隨住同性伴侶權益提升而產生出嚟嘅概念，亦係同性婚姻未合法化嘅過渡產物，1989年由丹麥首創。有啲地方民事結合嘅法律地位同權益已經差唔多等同民事婚姻，只係少咗個夫妻名份。
## 睇埋
*同性婚姻
*民事婚姻
無後

**無後**（**Childlessness**），又叫**無後代**、**無仔女**，係指一個人無任何後代嘅狀態，可能係伴侶入面其中一方或者雙方無仔生，或者同個人有關，對個人、社會同政治上都有影響。如果係純粹唔想生，咁就係「自願唔生仔」。

## 原因
無後嘅原因有：

* 身體問題：因為身體問題（女方不孕、男方不育），因而無得生。響任何一個社會，都有大約2%嘅人係咁。
* 社會性無仔生：係指因為經濟同環境問題，被迫唔生仔。多數指一啲好窮嘅女人，因生活環境差、養唔起，而被迫唔生。
* 性病：可能伴侶嘅其中一方響性方面有問題（就好似子宮內膜異位症、滑精病），而好難生到仔。
* 年紀大：因為伴侶其中一方（特別係女方）年紀太大，就會好難生得出。
*另外仲有可能成世人因為未搵到伴侶而無後，個啲人叫「單身」。

## 睇埋

* 自願唔生仔
分子人類學

**分子人類學**（）係人類學撈分子生物學嘅交叉學科，係從分子（遺傳物質等）層面研究人類學啲人類起源、人羣演變啲問題嘅。
楊芷羚

**楊芷羚**（，）係香港女藝人，自2017年開始喺網上平台做直播，2021年參選ViuTV選美真人騷《造美人》，攞到「總冠軍」同「突破原美大獎」。

## 演出
### 電視節目（[[ViuTV]]）
*2021年：《造美人》參賽者
*2021年：《有酒今晚吹》第70集嘉賓
*2021年：《直播王》踢館參賽者
*2022年：《養生一族》主持
*2022年：《肥美人》第一回合評審
*2022年：《拆你個夢》演出
*2022年：《對不起幫緊你》第6集演出
*2023年：《創新Teen》主持

## 參考

## 出面網頁
*
*
鄭杞瑤

**鄭杞瑤**（，），暱稱「Kylie C.」，係香港女藝人，2021年透過參加模特兒比賽出道，主要做足球節目主持同參與綜藝節目演出，並喺2025年以單曲《只得一半》出道做埋女歌手。

## 簡歷
鄭杞瑤出道前喺英國白禮頓市嘅修適士大學修讀犯罪學，畢業之後返香港投身兒童教育任職行為治療師。2021年參加咗《2021亞洲模特盛典香港賽區暨ACE演藝大獎》比賽，拎到呢個比賽嘅演藝亞軍同「 Face of Hong Kong 」模特兒冠軍。

同一年正式出道，喺香港免費電視台ViuTV嘅遊戲節目《水著考有Feel》入面做嘉賓，之後以參加者身份參與演出同一電視台喺2022年播放嘅戀愛實境真人騷節目《戀愛Staycation》。緊隨其後以編號045號參賽者，代號Triple May嘅身份參加ViuTV嘅《尾二一屆口罩小姐選舉》，成功晉級最後12強參加總決賽。

2023年期間鄭杞瑤以嘉賓身份參與ViuTV各類電視節目同電視劇演出。踏入2024年聯同葛綽瑤、陳映同以及程仁富主持另一真人騷節目《潛在挑戰中》，分別喺香港、菲律賓同日本唔同嘅潛點，挑戰過往本人未曾嘗試過嘅潛水活動。

鄭杞瑤同時喺一位足球迷，由喺世界盃支持德國隊開始，再因為法國籍傳奇領隊雲加而做咗英超球隊阿仙奴嘅忠實球迷。由於喺英國讀書時期住喺白禮頓市，所以都會支持當地球隊白禮頓。

由2022/23開始直到2023/24兩個球季，喺now TV體育台以固定主持身份參與足球評述節目《絲打講英超》。並且曾經喺該台英超直播比賽賽前節目《英超有你講》入面先後以視像形式同阿仙奴球員前鋒尼基迪亞、中場迪勤懷斯以及球隊隊長奧迪哥特做個人訪問。

2024到2025年間鄭杞瑤亦以客席身份參與《FWD富衛保險賀歲盃2024》、《Tatler XFEST: 香港隊VS國際邁阿密》、《Now TV歐洲國家盃2024》及《FWD富衛保險賀歲盃2025》等等大型足球賽事喺now TV直播節目嘅主持工作。

2025年6月19號，鄭杞瑤喺個人YouTube頻道公開首張單曲《只得一半》嘅Music Video，翌日《只得一半》亦全面登上各大音樂串流平台，正式以歌手身份出道。同年10月10號，推出第二首單曲《可憐之人》。

## 音樂作品

### 單曲

## 演出
### 電視節目（[[ViuTV]]）

### 電視劇（[[ViuTV]]）

### 電影

### 電台

### [[YouTube]]片

### 其他演出項目

## 參考

## 出面網頁
*
治喪委員會

**治喪委員會**（）係爲搞喪事而成立嘅單位，負責一切同喪事有關嘅嘢，一般都會叫做**治喪小組**或**治喪辦公室**。

設立治喪委員會嘅情況，通常係因為死者喺某個團體、組織、圈子或公司入面，出名同有聲譽，由死者嘅圈內好朋友、老闆、同事、部屬組成治喪委員會，討論、協調同安排治喪嘅各樣嘢。組成治喪委員會要寫埋「治喪委員會名單」，委員要係同死者有交際先可以做嘢，唔係就唔使寫個名出嚟，避免浮誇。

當死者本身或仔女入面有聲望、社會地位或社交圈廣，死後通常由政、商各界聯合組成治喪委員會，好多時職務由名人嚟掛名，實務由其他人嚟處理，都被認為係其中一個弊病
。
## 參考
寄養

**寄養**（**foster care**）係將細路安排同阿爸阿媽以外嘅人一齊住，呢啲細路因為特殊家庭情況而要接受寄養，直到家庭情況改善或者可獨立生活。
帝王之聲

《**帝王之聲**》係中國歌手韓磊出嘅第二張專輯。喺2004年12月28號由北京星之星發行。

## 簡介
呢隻碟收錄咗13隻歌。

## 曲目

## 參考

## 出面網頁
*
雷霆881

**雷霆881**，通常稱為「**商業一台**」（），係香港商業電台（商台）旗下嘅一個廣播頻道，1959年8月26號啟播。呢個台係目前商台兩個粵語頻道之一，頻率為FM 88.1—89.5MHz，播出節目以資訊、時事、娛樂等內容為主。

## 睇埋
*叱咤903
*AM864

## 出面網頁
*
蒙面歌手 (澳洲第三季)

**第三季嘅[[蒙面歌手 (澳洲)|澳洲蒙面歌手]]**喺2020年10月續簽咗而且響2021年9月13號星期一首播。 柯沙·根士堡繼續做呢一季嘅主持。

## 製作
啲服裝係用澳洲嘅學院獎同埋英國電影及電視藝術學院得獎嘅設計師添·查泡，佢曾經同麗絲·加德納設計過*[[風塵三絕]]*嘅作品。

第三季響2021年7月3號到24號連同虛擬觀眾拍嘅，響2021年9月13號首播。

### 武漢肺炎嘅影響

基於武漢肺炎大爆發以及對於喺大雪梨宣佈嘅封鎖限制，原定嘅實體觀眾再一次由製作人員好似上一季噉樣着上戲服上演以應對社交距離 另外，一百位澳洲觀眾就被選出做虛擬觀眾。呢啲觀眾喺做錄影直播期間喺線上選出佢哋心愛嘅角色演出。而最少票數嘅就會喺每一集結束嗰陣揭面。基於保密嘅原因，虛擬觀眾係唔會見得到邊個係被淘汰揭面嘅。

## 小組成員同埋主持

電台主持積奇奧、唱作人丹妮·敏奴喜劇家大衛·修茲同埋約茲拉·卡魯森將會喺上一季度返嚟做評審。柯沙·根士堡繼續去做呢一季嘅主持。柯沙·根士堡會繼續做呢個節目嘅主持。

## 參賽者
喺第三季，總共有12位參賽者將會喺比賽度競逐。喺呢一季開播之前，10號台點出個卡士有荷李活演員同埋得獎巨星。響2021年6月17號，10號台宣佈咗頭六名嘅台上身份。長髮男同埋皮納塔就響2021年8月10號喺第一條片度發佈咗。響2021年8月24號，最後四名面具就喺第二條片度發佈咗。

## 片集

### 第一集 (9月13號)

### 第二集 (9月14號)

### 第三集 (9月19號)

### 第四集 (9月20號)

### 第五集 (9月21號)
*組演出：

## 反映
### 收視

## 睇埋

**[[澳洲電視片集一覽]]*
*''蒙面歌手''系列
**[[拎兩個 (澳洲電視片集)|拎兩個]]*
**[[澳洲偶像]]*
**[[全澳一叮]]*

## 參考

## 連出去
* 
* 
*
記憶偏誤

**記憶偏誤**（**memory bias**）喺心理學上係認知偏誤嘅一種，泛指一啲會令人零舍傾向遺忘某啲資訊嘅現象。

例如情感衰退偏誤就係指人有種傾向時間一耐就唔記得一啲情緒上負面嘅事，但就會記住一啲情緒上正面嘅事。
## 睇埋
*記憶
## 攷
情感衰退偏誤

**情感衰退偏誤**（**fading affect bias**）係記憶偏誤嘅一種，指人有種傾向時間一耐就唔記得一啲情緒上負面嘅事，但就會記住一啲情緒上正面嘅事，即係話情緒上負面嘅記憶傾向消退得快啲。
## 睇埋
*遺忘
*遺忘曲線
## 攷
起飛

**起飛**（**takeoff**）係指一架航空器由「喺地面」到「喺半空」之間嘅變化過程。

## 睇埋
*降落
序號

**序號**（**Serial number**），又叫**S/N碼**、**S/N號**，係對一樣嘢嘅唯一識別號碼或者字串，好多時都出現喺電器或者電腦硬件。
評判

**評判**係根據參賽者表現或動作客觀因素而評分嘅比賽負責畀分嘅人，評判通常都係由幾嗰個領域嘅專業人士組成，最後根據評判畀嘅分定出名次。有啲比賽例如跳水，因為避免評判偏幫某啲參賽者而畀高啲分或低啲分，所以七位評判只會計中間嗰三個分，最高嗰兩個分同最低嗰兩個分都會刪除。
英國首相一覽

**[[英國首相]]**，正式名**聯合王國首相**（**Prime Minister of the United Kingdom**），係英國政府阿頭。有關「首相」嘅提法喺1730年開始非正式使用，直至1878年喺國際條約上正式出現，1905年正式列於政府禮儀嘅排名名單（order of precedence）。

## 歷任首相
### 18世紀

### 19世紀

### 20世紀

### 21世紀

## 參考

* 
* 
* 
* 
* 
* 
* 
*
自願無後

**自願無後**（英文：voluntary childlessness），係指一啲人，因為為某啲原因，而自願決定唔生仔。

「自願無後」同「無後」唔同，「無後」係指因為環境、身體等等方面出事，因而生唔到；「自願無後」就係因為某啲原因而唔想生，唔係生唔出。

## 原因
「自願無後」嘅原因有好多：

### 個人
* 純粹唔想生
** 聽過一啲後悔生咗細路嘅人嘅意見之後，就更加唔想生
* 關於生細路嘅不確定性
** 由於養細路好麻煩，可能會令到婚姻關係變差
* 唔願意為咗細路而放棄自由嘅生活
** 唔肯幫細路執手尾
* 覺得細路好嘈，唔中意細路
* 人際關係可能會變差
* 相比起細路，去養貓貓狗狗好過
* 認為自己都搞唔點自己
* 因為自己身體有問題，唔想將個病傳畀下一代

### 女性
由於生仔對女性影響好大，有人會因為咁而唔想生：

* 生完細路後，對女性嘅影響（肥咗、個樣老咗、甚至會死）
* 擔心大肚後對女性心理上嘅影響
* 唔中意大肚嘅過程
* 各種對細路嘅恐懼
** 如果生落嚟嘅細路有問題，驚要養佢成世
** 驚自己養唔好個仔女
* 認為自己太老（特別係女方）
*女性權益越嚟越高

### 經濟
* 唔夠錢去養細路
** 依家父母都想畀細路最好嘅教育，因而要畀好多錢
** 養細路成本太高
* 工作繁忙
* 生活成本過高
* 越嚟越意識到生仔係一個選擇
* 覺得唔使靠住仔女都可以安享晚年
** 退休金
** 可以去養老院
**政府對老人有福利

### 社會同環境
* 諗住用「唔生仔」嚟解決社會問題
** 解決人口過多、氣候變化、溫室效應等等問題
** 覺得人類威脅到生物多樣性
* 話嗮人類社會有朝一日都會玩完，不如唔生
** 話人類絕種唔係悲劇，而係一種高尚嘅行為
* 反對人類嘅自我中心行為，認為成個地球唔係人類玩嗮，其他生物都可以係主宰地球
準確同精確

**準確度**（參見 ）同**精確度**（ ），當中**精確度**喺粵港中文又叫**精密度**，係用嚟衡量觀察誤差嘅指標。喺嚴格嘅科學用詞裡便，準確度講嘅係一組量度數值有幾接近真實值，而精密度就講緊呢啲量度數值之間互相有幾接近。

## 基本概論

例如喺神經科學研究，研究人員可能會用功能性磁振造影（fMRI）等嘅神經造影技術，量度個腦對特定嘅刺激（例如某一段語音）有咩反應。若果每次掃個腦嗰陣得出嘅訊號都差唔多，但係整體上偏離咗該腦區嘅實際活動水平，噉就屬於**精密但唔準確**；相對嚟講，如果量度結果嘅平均值好接近真實嘅活動水平，但每次結果之間爭好遠（可能受雜訊干擾），就係**準確但唔精密**。最理想情況，係份研究做到兩者兼備：多次量度之間結果接近，而且接近真實值，同時具備高準確度同埋高精密度。

又例如經濟學研究，量度某個國家、省或地區嘅通脹率。假設馬來西亞使用多種方法去估算佢哋嘅通脹率（例如用消費者物價指數等），如果各種方法去估算，出嘅值都差唔多，但實際上低估咗物價升幅，噉就係**精密但唔準確**。相反，如果估算出嚟嘅通脹率平均好接近真實升幅，但唔同方法得出嘅數字波動好大，就屬於**準確但唔精密**。喺宏觀經濟學嘅決策中，若果準確度或精密度不足，可能會導致政府作出錯誤嘅政策選擇。

例如想像下圖個**參照值**係研究者想量度嘅數值，而曲線反映量度到嘅值（可以睇睇概率分佈）：





## ISO 定義
根據 ISO 5725-1 嘅定義：，**準確度**呢個概念用嚟描述某次量度同真實值之間有幾接近。用呢個詞嚟講多次量度同一個被測量量嘅結果嘅時候，準確度同時涉及兩方面嘅誤差：隨機誤差同系統誤差。喺呢個情況下，**真確度**係指一組量度結果嘅平均值有幾接近實際（真實）值，即係反映系統誤差；而**精密度**就係指呢組結果之間互相有幾接近，反映緊隨機誤差。

根據 BIPM 同 ISO 5725 嘅標準，靶向分佈（射擊）嘅準確度圖示：





## 睇埋
*靈敏同特異
*信度同效度
*顯著差異
*概率分佈

## 引咗

## 拎
科學界

（）係指世界上數以百萬計嘅科研人員形成嘅總體。

喺科學家方面，世界各地嘅大學同埋科研機構都會招收人做博士（PhD）學生，會喺博士課程度教佢哋點樣跟住頭先講咗嗰柞科學哲學同科學方法概念去追求新嘅知識；啲博士學生做到嘢、畢到業嘅話就有得成為科學家。响世界各地嘅大學、研究所或者係私營科研機構都會請科學家去搞科研。啲科學家做完研究之後會將自己嗰啲結果同攞到嘅數據用科研論文嘅形式發表，等其他同學科嘅科學家有得交流或者試吓將啲結果攞去重覆驗證。除咗科學家之外，科研人員亦都包括咗好多好似係研究助理呢類嘅人員－佢哋通常冇博士學位，但識少少有關科研嘅嘢，所以就打工喺實驗室或者大學度幫手執頭執尾。

廿一世紀初嘅科學界係一個財力好雄厚嘅集團：全世界嘅政府都會幾億幾億噉揼錢落去自己區入面嘅大學嗰度搞科研；研究資金多嘅地區（好似係廿一世紀初嘅美國噉）多數會吸引到多啲有才華嘅科學家去做科研，亦都會出到多啲有影響力嘅研究。

## 參考

## 睇埋
*科學
*科學哲學
*科學幻想
研究助理

**研究助理**（）係指通常冇博士學位，但識少少有關科研嘅嘢，所以就打工喺實驗室或者大學度幫手做科研。
元素 (搞清楚)

**[[元素]]**（**Element**）通常指化學元素，亦可以指：
*元素 (數學)，集合論入面嘅元素
*古典元素，古典哲學入面嘅元素
*HTML元素，HTML 入面代表某種嘢嘅非文字記號

**Elements**亦可以指：
*Elements (Freeze嘅細碟)
佛 (搞清楚)

**[[佛]]**通常指佛教入面嘅「覺者」，亦可以指：
*佛陀釋迦牟尼
*佛教
*佛山
*佛羅里達州
明 (搞清楚)

**[[大明|明]]**通常指14到17世紀嘅中華政權，亦可以指：
*南明，1644到1662年用「明」做國號嘅政權
*明氏，姓氏
*光
*聽日
AM864

**AM864**，曾經叫**豁達864**，‎係香港商業電台（商台）旗下嘅一個廣播頻道，亦係目前商台唯一嘅外語頻道，使用頻率AM864kHz進行廣播，內容多數以英語為主。

## 睇埋
*雷霆881
*叱咤903

## 出面網頁
*
富貴黃金屋

《**富貴黃金屋**》係1992年香港電影，由董驃、沈殿霞、陳奕詩、李麗珍、關佩琳、盧冠廷、何啟南、邵傳勇、黃光亮、方平主演，高志森、宋豪輝執導。演員班底主要嚟自《富貴逼人》，但角色同故仔都唔一樣。
誰動了我的琴弦

《**誰動了我的琴弦**》係中國歌手周筆暢出嘅首張專輯。喺2006年8月12號由樂林文化發行。

## 簡介
《誰動了我的琴弦》喺2006年度廣東9+2音樂先鋒榜上攞到最佳專輯獎；主打歌《號碼》喺2006年度廣東9+2音樂先鋒榜、首屆M.Music無線音樂頒獎典禮、同第十四屆上海東方風雲榜上攞到金曲獎。呢張專輯都係2006年度中國內地銷量最好嘅其中一張專輯。

## 曲目

## 參考
財經新聞

**財經新聞**（）係電視台、電台、報紙、雜誌、網絡新聞等，主要報道金融、經濟、投資理財、經營管理等同財經有關各種領域嘅新聞。主要包括經濟類、金融證券類、經營管理類、理財類等。
石牆花

**石牆花**係香港組織，由邵家臻喺2020年成立，目的係關注在囚人士權益。組織喺2021年9月14號解散。

## 成立
2020年，邵家臻成立石牆花組織，向坐緊監嘅抗爭者送信同埋提供日用品，仲會舉辦「寫信師」、「探監師」同埋「旁聽師」課程，教人點樣支援抗爭者。

## 解散
2021年9月7號，保安局局長鄧炳強話有組織試圖壟斷監獄物品供應建立勢力。9月14號，邵家臻宣佈解散石牆花。

## 參考
蔡易餘

**蔡易餘**（；）係中華民國民主進步黨政治人，律師出身，喺嘉義縣布袋鎮新塭出世，係民主進步黨前立法委員蔡啟芳個仔。

蔡易餘係台灣第9、10屆立法委員，民主進步黨中央常務執行委員。國立嘉義高級中學畢業、國立臺灣大學法律學系財經法學組畢業。

2012年民主進步黨通過徵召佢做中華民國第八屆立法委員選舉參選人，但當時佢以差距0.61%輸咗畀時任立委翁重鈞。2015年3月27號，民進黨公布嘉義縣海區立委初選民調，蔡易餘獲得40.87%，擊敗前立委林國慶嘅37.89%，獲得提名參選2016年立委選舉。2016年1月16號，蔡易餘以72469票高票當選第九屆立法委員，2016年2月1號正式就職。

## 政治立場同埋關注嘅議題

佢會關注中國一啲對外影響力嘅滲透同埋宣傳。例如，佢曾經公開批評新加坡《聯合早報》，形容佢係一個親中派嘅媒體，亦係中國大外宣嘅一部分。佢亦曾經關注滴滴出行喺台灣嘅營運，指後面有中國資金背景，而滴滴出行之前就涉嫌出售車主個人資料，擔心台灣用戶嘅資料會送咗去中國，形容係中資入侵國內運輸業。亦因為咁，佢有時會成為中國內地小粉紅攻擊嘅對象。

佢喺2020年美國總統選舉期間支持當奴侵。

## 參考
靈堂

**靈堂**係一種堂，殯儀場所。人死後，出殯之前，畀人祭奠遺體同弔唁嘅地方。靈堂原指神佛有靈異嘅殿堂，然大宋時太平廣記同太平御覽都提及為人死後祭禮地方。

靈堂通常為臨時設置，借為聚集死者親友，擺放遺體。如自家大宅、村中大堂 、教堂之類。但亦有專門為此而設嘅地方，如殯儀館咁，經年為唔同人設置靈堂。

靈堂擺設因時因地因信仰而有異。現今好多時會設壇拜祭，而壇中放張大相。唐人多左右擺挽聯以及花牌。傳統上會放香燭，但亦有啲只放鮮花。

古時有分戶內同戶外，戶內叫室，戶外叫堂，後尾內外都叫靈堂。通典成服後人加註咁寫，「凡正寢、戶內曰室、戶外曰堂、虞杖不入室、祔杖不升堂。以今言之、即靈堂戶之內外也。」

## 攷
凱滙

**凱滙**（）係香港觀塘裕民坊一個發展項目，由信和集團、華人置業同市區重建局合作發展，門牌地址係協和街33號，主要由4棟住宅同商場「裕民坊」組成。住宅喺2021年入伙，分兩期發展，每期各2棟樓，總共有1999個單位。商場喺2021年4月2號開業，商場同公共設施總面積逾35萬平方呎，裕民坊商場內設有全香港首個室內冷氣巴士站、裕民市集、小販檔等。
倒裝

**倒裝**，修辭一種，調動用字次序，改動結構，唔順習慣，以求特出文意，意同而句異。文章字字句句都順口直序，人就好易眼順而忽畧要旨。倒裝寫法，迫人突然停低，諗諗句意。有倒裝，寫文亦唔會咁沉悶。個效果同寫詩拗句用意同出一轍。倒裝有時用於句中對仗，押韻節奏，讀起來更有力。倒裝變化多端，有時用字組合掉轉，如「長短」叫「短長」，都視為倒裝。不過依樣可圈可點，古時用字較自由，現今習慣有偏咁樣。唔同時地習慣，倒裝與否都會有異。

英文而言，倒裝無講用得咁闊。通常只限於主語、補語嘅位置。故此倒裝亦因文話而異。而且有啲倒裝純粹習慣，唔入修辭。

研究文法者來講，倒裝為文法帶來一啲例外，要追加額外嘅文法規則來描述，有啲部份亦未必概括得好，會有例外中嘅例外。文法只屬概括，唔係咁易填埔人所有用法。

日常講嘢都有倒裝。如「食咗飯」化成「飯食咗」，又如「我食咗飯」化成「飯我食咗」甚至「我飯食咗」咁。

古文都成日見，如「有何罪」化成「何罪之有」。

墨子非樂上有句，「啟乃淫溢康樂，野于飲食，將將銘莧磬以力，湛濁于酒，渝食于野，萬舞翼翼，章聞于大，天用弗式。」當中「野于飲食」用咗倒裝，習慣本寫做「飲食于野」。按習慣，文句就平平無奇。只要倒裝一下，「康樂」同「飲食」就成對。「樂」「食」雙隻為入聲字，又夾得埋， 聲韻節奏頓時唔同。

又好似周敦頤愛蓮說咁，「菊之愛、陶後鮮有聞。蓮之愛、同予者何人。牡丹之愛、宜乎眾矣。」菊之愛、蓮之愛、牡丹之愛，按習慣本為愛菊、愛蓮、
愛壯丹，依處就用咗倒裝。

## 睇埋
*語序
## 攷
對轉

**對轉**，音韻學一說，講解古文之中，貌似唔同嘅音，喺古時如何押韻，如何通假。對於同源字嘅考證亦好重要。學說出於大清時，當時只為歸納上古韻部，分為陰陽兩類，有鼻音韻歸為陽，無就陰。而兩者間有互押情況，就可能有**陰陽對轉**。入聲字歸入邊類，又各有所據。後亦有入聲另分一類。唔單止古文，亦見於今日各話。對轉可以同義唔同音唔同字，亦可以同義唔同音用同一字。

如今講韻，入聲就入聲韻，收鼻音叫陽聲韻，而兩者皆非就陰聲韻。佢哋之間有可能轉入其他一類，個情況就叫對轉。故此除咗陰陽對轉，亦有**陰入對轉**，以及陽入對轉。

各家推斷上古音，對轉現象有一啲解釋。如古音有啲韻收尾，後世唔見咗。而舊時對押韻唔係咁嚴，用咗啲古韻來押。故此，後世睇來唔似，上古時就近似押到韻。

## 例
說文，「逆。迎也。从辵。屰聲。關東曰逆。關西日迎。」逆入聲韻，迎陽聲韻。佢哋可謂陽入對轉。

廣東話都有，如啄之意。啄本為入聲，雀嘴亦叫啄讀陽聲韻，有鼻音。尖如雀嘴叫啄，娼婦做啄地，以及以尖嘢啄碎嘅啄啄糖，全都為陽聲啄。咁亦為陽入對轉一例。

## 參考資料
2004–05年歐洲聯賽冠軍盃

**2004–05年歐洲聯賽冠軍盃**係第13屆歐洲聯賽冠軍盃，亦係歐洲足協主辦嘅第50屆頂級球會賽事。決賽喺土耳其伊斯坦堡踢，英格蘭嘅利物浦喺半場落後意大利嘅AC米蘭三球之下追和，最後射贏十二碼捧盃。

## 出面網頁
*官方網站
1998–99年歐洲聯賽冠軍盃

**1998–99年歐洲聯賽冠軍盃**係第7屆歐洲聯賽冠軍盃，亦係歐洲足協主辦嘅第44屆頂級球會賽事。決賽喺西班牙巴塞隆拿魯營球場踢，英格蘭嘅曼聯喺大部分時間落後德國嘅拜仁慕尼黑一球之下，喺補時階段連入兩球捧盃。

## 賽事
### 淘汰賽

#### 決賽

## 參考


## 出面網頁
*官方網站
太平洋諸島

**太平洋諸島**（），又叫**大洋洲諸島**（），係太平洋廣大範圍嘅島嶼地區，可以理解成大洋洲入面唔計澳大拉西亞嘅其餘部份，亦即係由美拉尼西亞、密克羅尼西亞同波利尼西亞組成嘅島群。
2021年維基媒體基金會針對中文維基百科嘅行動

**2021年維基媒體基金會針對中文維基百科嘅行動**，係指2021年9月，維基媒體基金會法務部門副總裁瑪姬·丹尼斯（）發表聲明，話經過深入調查「中國大陸維基人用戶組」之後，以安全風險為理由，宣布對中文維基百科嘅7個用戶實施全域鎖定，又取消12個用戶嘅管理員權限。中文維基百科嘅人簡稱。

## 背景
2020年《港區國安法》實施之後，維基媒體基金會發出聲明，表示暫時唔受理嚟自香港執法機關嘅非公開信息請求，同埋希望保護編者並為讀者製造一個安全嘅環境。

### 中國大陸用戶提議對香港用戶「篤灰」
據2021年7月一篇報導，一個名叫Walter Grassroot嘅維基編輯，喺中國維基QQ群入面提議向香港國安處舉報香港用戶。事件引發極大爭議，甚至令隸屬維基媒體基金會嘅香港用戶組成員召開咗緊急會議商議對策，並提供指引避免人肉搜尋。香港編輯Dasze同1233表示，對中國編輯呢種「篤灰」行為非常擔心，指責中國編輯違反維基百科合作同互信嘅原則，以致能夠構建、貢獻、同協作嘅價值。

## 維基媒體基金會嘅行動
因為中國大陸用戶嘅問題已經對其他用戶構成安全威脅，甚至係身體傷害，2021年9月14號，負責管理維基百科嘅維基媒體基金會宣布，經過深入調查未被官方認可嘅「中國大陸維基人用戶組」嘅活動後，決定實施全域鎖定7名用户，同埋將 12 名管理員用戶取消權限。

## 相關評論
瑪姬·丹尼斯就呢次重大行動喺維基媒體發布公告，承認基金會嘅行為好激進（），但係強調呢次行動係基於諸多考量同深入調查之後，先作出呢個決議。

中國大陸維基人用戶組發表題為《丟掉幻想，準備鬥爭》嘅聲明回應，指控維基媒體基金會以「莫須有」嘅理由封禁用戶，又表示要用實際行動反抗打壓。

有幾個中文版維基百科用户向博訊新聞網報料，話中國大陸維基人用戶組嘅成員除咗如維基媒體基金會所述噉犯規，重有計劃及實行咗其他侵害行為，並提供咗段錄音作佐證；記者有嘗試叫中國大陸維基人用戶組回應呢項指控，不過唔成功。

有一個知情人士話畀《大紀元時報》知，親中共勢力令到維基管理會憂慮系統會繼續病態發展，於是使出噉嘅打擊招數，而且佢打算為此改變方針及加強監管。

富有該網站嘅編輯經驗，亦同親中共維基人有唔少過節之時事評論員黃世澤，就推斷呢單嘢乃兩股（親）中共勢力嘅鬥爭結果——只係削弱咗其中一方，並冇動搖問題之根本。

## 重新攞返權限
維基媒體基金會表明被取消管理員權限嘅用戶，可以經一般途徑重新攞返管理員權限，其中一位被除權的管理員Manchiu已經通過選舉成功攞返管理員權限。

## 新聞報道
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## 參考
仁

**仁**，德一種，人相處之道，同愛相近。仁起源不明，各家有佢解說。中庸，「仁者人也」，亦就係做人應有嘅嘢，早年仁寫做人。後來貴族君子對人應有品德，施政所顧及。儒家尚仁，大大提倡。孔丘論仁時，答曰「愛人」，而孟柯就話惻隱之心。墨家而言，墨子經上，「仁、愛也。」儒家個仁，孔丘為親疏有別，孟柯認為人人都有。而墨家個仁，就對他人無所差別。孟柯將仁同義禮智合為四端，而後世儒家再添信，合為五常。亦有以智仁勇合做三達德，取自論語憲問，以及中庸，以及禮記禮運等。

道家就相反，崇尚自然，講道唔講仁，皆因仁係人為，老子多次提及。「天地不仁、以萬物為芻狗。聖人不仁、以百姓為芻狗。」道家講求無為。仁非自然，天地唔會以仁心干預萬物自然，君王即聖人唔會以仁心，干預百姓自然。而仁有害，「大道廢、有仁義」，講明道廢咗，先至會生出仁義。「絕仁棄義、民復孝慈」。無仁義先至有孝慈。「故失道而後德、失德而後仁、失仁而後義、失義而後禮。夫禮者、忠信之薄、而亂之首。」仁只不過為失道、失德而補鑊，至終去到禮就反而有亂。

孫子兵法亦論仁，道天地將法之中，「將者、智信仁勇嚴也。」之所以有仁，「仁以附衆」「衆附、則思力戰」，亦即有仁先至吸引到人歸附。仁為戰爭方法，如用「非仁義不能使間」。唔清楚敵情而開戰，經折損公私人才物力，涉幾十萬戶，亦歸入「不仁」。
塔利班駐多哈辦事處

**塔利班駐多哈辦事處** () 係由2010年代初至到2021年塔利班奪取阿富汗政權期間，阿富汗塔利班嘅高級領導人一直駐紮喺卡塔爾首都多哈。塔利班喺嗰度嘅最初目的係開設一個辦公室，以促進塔利班、阿富汗伊斯蘭共和國政府、美國同其他國家之間嘅政治和解。塔利班辦公樓喺2013年啟用後，由於阿富汗伊斯蘭共和國政府反對將呢一個辦公室作為一個流亡政府嘅大使館面目出現，和平談判暫停。塔利班領導人喺卡塔爾政府嘅安排下繼續留喺多哈，條件係辦公室唔可以用嚟處理公共事務。

## 參考
阿富汗伊斯蘭共和國

**阿富汗伊斯蘭共和國**（，），係阿富汗2004年成立嘅伊斯蘭共和國政權。911事件後，統治阿富汗伊斯蘭酋長國嘅塔利班因為庇護阿爾蓋達組織而。2001年12月，阿富汗喺聯合國安全理事會授權認可下，成立咗，呢支由北大西洋公約組織兵力所組成嘅部隊，已經介入援助阿富汗國內成立嘅政權法。2004年1月26日，過渡時期總統哈米德·卡爾扎伊簽署頒佈新憲法，定國號為「阿富汗伊斯蘭共和國」。但係，阿富汗戰爭仲持續進行。

2021年隨住美國同北約軍隊撤出，阿富汗伊斯蘭共和國所屬大部分地區畀塔利班佔領；8月15號，塔利班攻入首都喀布爾，令到總統阿什拉夫·加尼出逃，但係國際上仲承認阿富汗伊斯蘭共和國做阿富汗政府代表（法律上嘅政府但係未實際統治），塔利班宣佈開始組建臨時政府；8月17號，第一副總統阿姆魯拉·薩利赫直接依據《阿富汗憲法》繼任阿富汗伊斯蘭共和國嘅看守總統，領導潘傑希爾反抗軍繼續抗衡塔利班。當前政權嘅變更仲未被國際承認。

### 阿富汗伊斯蘭共和國總統

2021年8月17號起，阿姆魯拉·薩利赫自稱代理總統，但未被普遍承認。

## 政治

阿富汗伊斯蘭共和國政權貪腐問題嚴重，喺透明國際發表嘅「2015年全球廉潔指數」入面，阿富汗排名倒數第三嘅第166位，只係高過朝鮮民主主義人民共和國同索馬里。透明國際喺2016年嘅一份報告中指國際社會向阿富汗提供嘅援助資金有八分之一俾高官私吞。

## 經濟
阿富汗伊斯蘭共和國統治下嘅阿富汗經濟幾乎崩潰，主要倚賴外國援助，其中嚟自歐盟嘅援助佔阿富汗國內生產總值40%。農業係另一主要經濟支柱，但係可耕地不足農用地嘅2/3，毒品種植好嚴重。因為戰亂導致嘅經濟困難延續，係世界上最低度開發國家之一。阿富汗嘅人權情況喺塔利班嘅肆虐下陷入危機。

## 參考
小紅書

**小紅書**係中國大陸嘅網絡購物同社交平台，佢喺2013年6月成立，該網站宣稱截至2019年1月擁有2億用戶。喺小紅書社區，用戶同名人可以分享產品評測以及旅遊目的地介紹，即「種草筆記」。小紅書亦係網絡同電視等多個節目冠名贊助，為小紅書帶嚟用戶同內容增長。

## 爭議
2017年，有網友反映小紅書涉嫌售賣虛假商品。截至2019年2月，呢個平台因誇大、虛假宣傳等已經畀市場監管部門處罰15次。

2019年3月，小紅書因「種草」行銷類筆記存在代寫、造假現象多發被媒體廣泛報道。為此小紅書曾經發佈聲明回應表示，黑產刷量行為係小紅書一直以嚟嚴厲打擊嘅對象，已經就此事向公安機關報案。7月17號公司發佈反作弊報告，表示平均每日清理刷量筆記4285篇，其中除咗機器刷量之外，每日有920篇人工刷量筆記被清理。2019年4月，北京青年報發現有用戶喺小紅書發佈涉及9萬多篇煙草類「軟文」鑽法律邊緣地帶。根據中華人民共和國《互聯網廣告管理暫行辦法》第五條規定，用戶唔可以喺網絡平台發佈煙草廣告。小紅書之後表示會刪除涉及煙草嘅文章。

另外，有各種整形美容類怪文，例如教人訓練3日就可以幫人打針美容開工作室等教學，之後涉及引導到賣假藥、假針劑、劣質化妝品嘅聯絡方式，仲有一啲注射嘅親身體驗文之類軟文暗藏非法廠商嘅軟廣告製造社會大量亂象。

2019年7月29號開始，小紅書喺中國大陸多個應用商店中無法下載被下架，但係蘋果App Store暫時仲上架。有知情人透露下架原因可能因為內容涉嫌違規被要求下架整改。對此，小紅書回應表小內部正了解情況正係同相關部門積極溝通解決。此前小紅書被列入工信部2019年一季度用戶個人信息保護檢查發現問題嘅互聯網企業名單。8月1號凌晨，小紅書官方微博發表聲明，表示「小紅書已對站內內容啟動全面排查、整改，深入自查自糾，積極配合有關部門，促進互聯網環境的優化與提升」。

### 微博疑似被封禁
2021年6月4號，六四事件三十二周年當日，佢嘅官方賬號喺微博發佈博文：「大聲告訴我，今天的日期是__？」被認為係影射六四事件，隨後嗰個賬號被封禁。

### 2025年美國封禁抖音國際版風波

喺2025年美國封禁抖音國際版風波嗰陣，近百萬自稱「TikTok難民」嘅美國用戶，轉咗去號稱中國版IG嘅「小紅書」國際版RedNote。不過喺中國「網絡長城」嘅嚴格監管同內容審查底下，好多用戶嘅貼文畀刪除，甚至連帳號都俾封咗。有唔少用戶話，就算係出啲簡單英文句子嘅自拍照，或者答中國用戶喺美國某啲行業可以賺幾多錢，都會俾小紅書以「存在不明用語或者可能造成其他人唔好體驗」嘅理由刪帖或者封號。

### 澳洲禁制青少年用社交媒體
二〇二五年十二月十號，澳洲禁制青少年用社交媒體。青少年改用較少人用嘅社交媒體，當中小紅書人數大幅上升。

## 參考
勇往直前

**勇往直前**可以指：

* 勇往直前 (香港電視劇)，香港無綫電視翡翠台2001年嘅劇集
* 勇往直前 (日本電視劇)，NHK喺1995年播出的晨間劇
* 勇往直前 (綜藝節目)，中國湖南衛視2008年至2009年嘅節目
* 勇往直前 (AKB48單曲)，日本女子偶像團體AKB48喺2014年2月26號發行嘅單曲作品
** 勇往直前 (AKB48 Team TP單曲)，AKB48喺台北嘅姐妹團體AKB48 Team TP喺2018年12月25號發行嘅單曲作品，翻唱自上述曲目
* 日本Gainax公司製作嘅科幻OVA動畫飛越巔峰嘅臺灣名
* 荷李活電影烈焰雄心（Only the Brave）喺中國大陸嘅片名
* 彼思動畫電影½的魔法（Onward）嘅一種叫法
勇往直前 (香港電視劇)

《**勇往直前**》（；前名《**馬場風雲**》）係香港電視廣播有限公司拍攝製作嘅時裝商戰電視劇，全劇共40集，由馬浚偉、蔡少芬、趙學而同埋林文龍領銜主演，並由石修聯合主演，監製王心慰。故事描寫見習騎師嘅生活，無綫得到香港賽馬會嘅協助借出資料同埋沙田馬場拍攝，仲請到女見習騎師余詠詩喺劇中演出陸穎恩一角。

2003年喺臺灣播出，劇集名為《馬場風雲》。

本劇曾經喺2002年11月，2008年7月至8月，喺翡翠台、2012年4月同2021年2月喺TVB星河頻道、2017年8月喺TVB經典台重播。
授時曆

**授時曆**，曆法之一，行於大元，名由皇帝忽必烈所賜。書經堯典有話，「乃命羲和，欽若昊天，曆象日月星辰，敬授人時。」授時曆就取自「敬授人時」，意謂曆頒於民，就唔會失天時。忽必烈任命許衡做領太史院事，其下郭守敬、王恂為副，創造出授時曆。曆法亦見於元史。

曆由至元十八年，即一二八一年，行到元末。大明大統曆，都承繼授時曆，一直行到明末。大統曆只係無計斗分差，即唔考量回歸年古長今短。大統曆推算日蝕時刻有差，亦有用回回曆補入。

日本都有改用大統曆，亦即授時曆變種。由涉川春海改成大和曆，修改一啲定數同里差經度等。一六八四年，日本貞享元年三月初三頒佈，然十月撤回。翌年改名貞享曆頒佈推行。

## 原由
一二七六年，大元至元十三年，元軍攻佔大宋京城臨安，並遷都大都，準備頒布曆法，取代金國重修大明曆，以合天象。

## 方法
大宋時頻頻觀測天象，改曆十八次。大元領土遼闊，儀器有所進步，觀測同更加精確。參攷大唐開元時一行，有國土十八處觀測。許衡、郭守敬、王恂、楊恭懿等亦設觀星臺廿七處，實測數值。又參攷回回天文觀測，加以改良。

同時有用沈括有關三角函數近似值公式計算。

授時曆用弧矢割圓術，以換算黃經黃緯同赤經赤緯。用招差術推算日月五星行度。弧矢割圓術，即球面三角法。招差術，亦即三次内插法。授時一改前人複雜分母分子，全改用萬分數，以一萬為分母，類似今日小數。授時曆用統天曆數值，即一年三百六十五日二四二五來計，一月用二十九日五三〇五九三來計。咁同今日西曆額我畧曆數值相同，然授時曆早三百零一年。日行一年長，有微妙變化，故此有歳實消日法，一百年縮萬分之二日。

推算節氣，就以平氣來計，一年均分廿四份，一份為之一氣。無中氣就做閏月。廢除上元積年，直取至元十八年為為曆元，數據全部實測，此為史上一大變革。

## 參考資料
係咁先啦

《**係咁先啦**》係一首以廣東話唱嘅Rap歌，由鄧東成作曲，蘇致豪填詞，李一丁監製，MC $oHo & KidNey（蘇致豪同埋許賢）主唱，加埋吳家忻（署名Kayan9896）客串演唱。首歌喺2021年7月30號上載到YouTube，分別上載去TONE MUSIC TV同埋MC SoHo & KidNey頻道，兩個頻道加埋，唔夠十個禮拜就已經有330萬嘅點擊入咗去睇同埋聽。

## 媒體流行榜
首歌喺903專業推介榜首次喺2021年第34週上榜，最高位置就響第38週嘅第2位。另外，呢首歌係Chill Club嘅2021第41周上榜，喺第46周到第47周亦連續攞咗兩週2位，喺第48周終於做到冠軍歌。

2021年度叱咤樂壇頒獎典禮「我最喜愛歌曲」投票入面，首歌亦成功晉身十強，但未能晉身五強。

## 另類創作
有高登人亦都利用呢首歌嘅旋律重新填過啲詞，以高登音樂台嘅名做咗一首二次創作嘅歌，叫做《我走先啦》，兩日之間已經有成六萬嘅點擊流量。

## 攷

## 連出去
*
*
月亮太陽

《**月亮太陽**》係臺灣歌手張宇出嘅第九張專輯。喺1998年12月1號由科藝百代。

## 簡介
呢隻碟收錄咗10隻歌。

## 曲目

## 參考

## 出面網頁
*
選擇堅強

《**選擇堅強**》係中國樂隊指南針出嘅第一張專輯。喺1993年6月1號由星蝶文化發行。

## 簡介
呢隻碟收錄咗10隻歌。

## 曲目

## 參考

## 出面網頁
*
Superman (曹格專輯)

《**Superman**》係馬來西亞歌手曹格出嘅第二張專輯。喺2006年12月27號由滾石唱片發行。

## 簡介
呢隻碟收錄咗10隻歌。

## 曲目

## 參考

## 出面網頁
*
我想有個家

**我想有個家**可以係：

*我想有個家 (韋唯專輯)
*我想有個家 (潘美辰專輯)
*我想有個家 (歌)
*星仔打官司，臺灣又譯做**我想有個家**
資訊及管理

**資訊及管理**（**Information & Management**）係一本關於資訊系統學術研究嘅期刊，由Elsevier出版，而家總編係周蔭強。期刊對象讀者包括資訊系統學者，同埋各方面資訊系統專業人士，目的係推動資訊系統學術理論嘅發展，提供資訊系統教育嘅訓練同埋教育材料，推動資訊管理系統方法同埋應用嘅進步，仲有就係涵蓋資訊科技系統喺唔同領域嘅應用。

現時呢本期刊被列為澳洲商學院院長議會期刊名單中A*級（最高級）。

## 爭議
喺評論唔同期刊對投稿係咪公平嘅網站Scirev.org入面，有人批評佢要令投稿人士等成15個月，而且最後基於一啲唔公平嘅評語而拒稿，期間總編亦無作出合理跟進。

## 睇埋

* 其他同類學術期刊：信息系統期刊、管理信息系統期刊

## 參考
澳洲商學院院長議會

**澳洲商學院院長議會**（**Australian Business Deans Council**，**ABDC**）係一個由澳洲各間商學院組成嘅組織，總部位於新南威爾士大學，而家有39個院校成員，由David Grant做主席。佢哋成立嘅目的係為咗推進澳洲各間商學院嘅發展，同埋代表各間商學院發聲。

佢哋現時亦推出咗澳洲商學院院長議會期刊名單（ABDC Journal List），將唔同商科期刊分做4等（A*、A、B、C）。呢套標準，除咗澳洲會採納之外，亦有一啲印度、巴基斯坦院校同埋媒體會引用。有部分巴基斯坦媒體觀點認為，佢哋當地有唔少掠奪性學術期刊，令當地學者被騙，相比之下，澳洲商學院院長議會嘅標準就有一定參考價值。

## 歷屆主席

* 2019－2022年：David Grant
* 2022年起：Keryn Chalmers

## 參考
訊號探測理論

**訊號探測理論**係一套科學理論，用嚟思考系統（例如係人腦）點樣喺手上資訊有限嘅情況下做決策。訊號探測理論將決策過程想像成噉嘅樣：系統會接收某種刺激或訊號；個系統要評定訊號係咩數值；然後個系統就要俾出一個答案（係定唔係）而最後嘅決策結果可以有四種。

舉個例說明，想像有個醫生，個醫生嘅腦就係系統，佢要睇吓病人照肺得出嗰幅 X 光片（刺激），然後按照幅 X 光片唔同位置嘅色（刺激嘅各數值），判斷病人係咪有肺癌（俾出一個答案）。根據訊號探測理論，呢個判斷過程可能有四個結果－
*個病人真係有病而醫生俾個正確嘅陽性結果、
*個病人真係冇病而醫生俾個正確嘅陰性結果、
*個病人真係有病但醫生俾個錯嘅陰性結果（假陰性）、
*個病人真係冇病但醫生俾個錯嘅陽性結果（假陽性）。
「刺激或者訊號嘅特性會點樣影響上述嗰四個可能性發生嘅機率」正正就係訊號探測理論研究嘅嘢。「一個系統由接收到嘅訊號嗰度作出二元判斷」呢家嘢喺好多領域都會用到，包括心理學（尤其係數理心理學）、電訊同醫療睇症等嘅領域都會用到訊號探測理論嘅數學模型嚟分析研究緊嘅現象。
## 數學模型

訊號探測數學模型有 4 個狀態：
:
而個訊號探測數學模型會有以下呢幾個參數：
*每個可能性嘅實際發生機率
*回報：嗰 4 個情況都各掕住一個數，表示嗰個情況出現嗰陣個決策者會得益或者損失幾多，例如喺檢查個病人有冇肺癌嗰陣，假陰性可以手尾好長，所以檢查肺癌嘅訊號探測過程嘅假陰性嗰格有個好大嘅負數（例如 -1,000）。
***望落嘅相似度**：簡單講，想像「肺度有個黑影」同「真係有肺癌」有完美嘅相關－有黑影實係有肺癌，冇黑影就實係冇肺癌，噉即係話有肺癌同冇肺癌嘅 X 光片望落會好唔同，而真陽性嘅訊號同真陰性嘅訊號相差愈大，就愈會令到假陽性同假陰性嘅機率下降。可以睇埋統計相關同相互資訊等嘅概念。
***個體差異**：唔同個體喺呢啲參數上嘅數值可能會唔同，例如性格心理學上嘅研究表明，有啲人零舍傾向做假陽性（例如可能佢零舍怕假陰性結果，所以係唔係都俾陽性）有啲人零舍傾向出現假陰性（例如可能佢零舍怕假陽性結果，所以係唔係都俾陰性）。
喺心理學上，訊號探測研究可以噉做：研究者可以擺受試者喺實驗室裏面，叫受試者對一個個出現喺熒幕上嘅訊號作出判斷，叫佢哋「見到個箭咀出現嗰陣就撳掣，不過如果個箭咀出現之後有粒星喺個畫面閃過就唔好撳」，佢哋可以試吓郁柞參數嘅數值，例如「假陰性同假陽性會扣幾多分」（假設扣分會減低受試者做完實驗所得嘅報酬），然後睇吓呢啲變化會點影響受試者喺場實驗當中嘅腦活動（睇神經造影）或者係受試者出假陰性同假陽性嘅機會會點樣受性格因素影響，從而研究人腦做決策嗰陣嘅心理過程。

## 心理研究

心理學上嘅研究就好興用到訊號探測理論嚟分析人腦點樣按受到嘅刺激嚟作出二元嘅判斷：人腦可以想像成訊號探測理論下嘅決策體；而有研究試過做實驗，叫受試者對出現喺熒幕上嘅訊號作出判斷，叫佢哋「見到個箭咀出現嗰陣就撳掣，不過如果個箭咀出現後有粒星喺個畫面閃過就唔好撳」，計算以下嘅數值：
***反應敏感度**（d'）：
*:d' = Z_{S|s} - Z_{S|n}
***反應偏向**（\beta）
*:\beta = e^{\frac^2 - {Z_{S|s}}^2}{2}}
當中 Z_{S|s} 同 Z_{S|n} 分別反映「正確嘅陽性反應」同「假陽性」嘅比率。研究仲發現，一個個體喺呢種作業上嘅行為會反映佢哋嘅性格－犒賞系統比較敏感（簡單講即係有強烈傾向去攞想要嘅嘢）嘅人會比較傾向多假陽性（明明有粒星閃都撳掣；由個體嘅反應偏向數值反映）。

## 睇埋
*資訊理論
*不確定性
*訊號處理
*心理測量
*運算學習論
*二元分類
## 註釋

## 引咗

## 拎
* A Description of Signal Detection Theory
* An application of SDT to safety
去-唔去

**去-唔去**（**Go/no go**）泛指一個系統要對「要郁手」定「唔好郁手」作出判斷。
## 行為

喺動物行為學同心理學上，用去-唔去嘅方式做嘅測試可以攞嚟考驗一個個體嘅抑制控制（inhibitory control）能力。抑制控制係指一個個體「抑制就嚟要郁手做嘅行動」嘅能力：呢個概念可以用去-唔去嘅測試嚟諗；又想像家陣擺隻大鼠喺個籠入面，籠入面有個掣同一盞燈，
*每當盞燈閃綠色光（**去**訊號；**go** signal）嗰陣，隻大鼠就要去撳個掣，撳啱咗嘅話就有嘢食；而經驗顯示，隻大鼠好快就會學識一見到盞燈閃綠色光就去撳掣。
*跟住想像加一條新嘅規則，由而家開始，每次盞燈閃綠色光嗰陣，都有若干機率（p，0）會係盞燈喺 0.2 秒之後閃紅色光（**唔去**訊號；**no-go** signal），如果出現咗唔去訊號，噉隻大鼠就要唔好去撳掣，而如果佢冇做到抑制自己撳掣嘅行動嘅話，就會受到懲罰，例如個籠會有電流通過電佢，令佢有痛嘅感覺；
每當隻大鼠見到去閃綠燈（去訊號）嗰陣，佢都會為咗想有嘢食而有股動力去撳掣（行動），而如果跟住出現紅燈（唔去訊號），佢就需要停低唔好做出「撳掣」呢一個舉動（抑制就嚟要郁手做嘅行動）。一隻動物－無論係大鼠定係人都好－有幾能夠「喺去-唔去測試當中，對唔去訊號俾正確嘅反應」就反映咗佢嘅抑制控制能力。

## 睇埋
*二元分類
## 攷
經商環境報告

《**經商環境報告**》（Doing Business Report）係一個由世界銀行發布嘅報告。呢個報告嘅目的，係為咗評估各經濟體嘅經商環境法制同埋行政效能，而對全球各經濟體進行經商便利度進行調查，第一次係喺2003年開始發布。

## 爭議事件
### 報告數據異常事件，部分國家排名被造假拉高
2021年9月，世界銀行宣布停止發佈2018年嘅報告。理由係佢哋喺內部調查入面發現數據異常，中國、沙地阿拉伯、阿聯酋等多國嘅數據被竄改。其中中國嘅數據喺經過做假之後，排名拉高咗7名。世界銀行嘅內部調查報告又話，係當時世銀行長Jim Yong Kim、行政總裁Kristalina Georgieva 等高層向員工施壓、操縱數據。不過Kristalina Georgieva就否認呢個指控。

## 參考
汪星人

**汪星人**係一個流行喺華語地區，用嚟形容狗嘅詞語。因應人類對寵物狗越來越重視，有時有啲愛狗之人，甚至將狗當係人咁看待，稱呼佢哋做汪星人。另外，有時狗離世，有啲人會話隻狗返咗汪星。

## 文化影響
2020年嘅美國家庭科幻喜劇電影《Think Like a Dog》，喺香港就被翻譯叫做《靈通汪星人》。

## 睇埋
* 人狗關係

## 參考
我想有個家 (韋唯專輯)

《**我想有個家**》係中國歌手韋唯出嘅專輯。

## 簡介
呢隻碟收錄咗10隻歌。

## 曲目

## 參考
再生 (專輯)

《**再生**》係中國男聲組合羽·泉出嘅第九張錄音室專輯。喺2013年11月18號由巨匠文化發行。

## 簡介
呢隻碟收錄咗10隻歌。

## 曲目

## 參考
再生

**再生**可以係：

*再生 (專輯)，中國組合羽·泉專輯
*再生 Play back，香港歌手羅力威專輯
*
*
十才子書

**十才子書**，係十本才子書嘅代稱，喺大清時啲書商為咗啲書嘅排名而相互爭鋒，至後排出咗十本喺榜首，呢十本夾埋一齊出嘅時候就用咗呢個做新嘅書名，甚至乎取代埋各自獨立嘅原名。

## 一覽
呢度至後排名前十嘅十本書分別係：第一才子書三國演義、第二才子書好逑傳、第三才子書玉嬌梨、第四才子書平山冷燕、第五才子書水滸傳、第六才子書西廂記、第七才子書琵琶記、第八才子書花箋記、第九才子書捉鬼傳、第十才子書駐春園  。

## 著評人
*第一才子書三國演義，元末羅貫中著。清初毛宗崗評點。
*第二才子書好逑傳，又叫俠義風月傳、新俠義好逑傳，作者搵唔返真人。係由清初名教中人，即華陽散人編次，遊方外客批閲。
*第三才子書玉嬌梨，又叫雙美奇緣，作者搵唔返真人。明末清初由荑荻散人，即荻岸山人、荻岸散人編次，天花藏主人評點批註。
*第四才子書平山冷燕，年代係喺清初，作者搵唔返真人。由荻岸山人編次，天花藏主人評點批註。
*第五才子書水滸傳，喺元末明初施耐庵所寫。金聖嘆評點批註。
*第六才子書西廂記，喺元時王實甫所寫。金聖嘆評點批註。
*第七才子書琵琶記，喺元時高明所寫。明末清初毛綸評點批註。
*第八才子書花箋記，喺明末清初，作者搵唔返真人。靜淨齋主人鍾戴蒼評點批註。
*第九才子書捉鬼傳，又叫平鬼傳、鍾馗捉鬼傳 ，作者搵唔返真人。喺清初由樵雲山人編次。
*第十才子書駐春園，又叫雙美緣，作者搵唔返真人。喺清中葉由吳航野客編次，水箬散人評點批註。

## 睇埋
*六才子書

類:大清
類:一覽
孫政

**孫政**（Ayden Sng，）係星加坡男藝人，而家係新傳媒旗下嘅藝人。

## 生平
佢細個曾經考入門薩俱樂部（MENSA），之後喺美國杜克大學畢業。畢業後返咗去新加坡做產品經理，但冇幾耐之後就投身咗演藝圈做演員。佢曾經話過，因為自己喺屋企經濟環境唔好嘅時候走去做演員，曾經都覺得自己自私，但父母冇阻止佢，呢樣嘢成為咗佢成為好演員嘅動力，亦因為咁帶來壓力，對自己管得好嚴。

## 影視作品
### 電視劇

### 電影

## 參考
資訊及機構

**資訊及機構**（Information and Organization）係一本關於資訊通訊科技同社會組織之間關係嘅學術期刊，佢哋會發佈唔少呢方面嘅理論文章，亦會尋求理論嘅創新，並且接納唔同形式嘅文章。

現時呢本期刊被列為澳洲商學院院長議會期刊名單中A*級（最高級）。

## 爭議事件
曾經有人喺學術期刊評論網站Scirev入面批評，呢本期刊處理稿件嘅時間好慢，向總編輯查問進度嘅時候，對方亦唔會回覆。直到話要撤稿嗰陣，總編輯就聲稱話無得撤稿，只能由佢哋去拒稿。批評者又話，咁樣嘅事情已經唔係第一次。

## 參考
管理信息系統期刊

《**管理信息系統期刊**》（Journal of Management Information Systems）係本經過同行評審嘅學術期刊，發表喺資訊系統同埋資訊領域作出重大創新貢獻又有影響力嘅研究文章。

呢本期刊喺1984年成立，由成立至今都係由弗拉基米爾·茲瓦斯（Vladimir Zwass）擔任總編輯。而家呢本期刊由Taylor＆Francis以印刷同埋網上形式喺網上出版。

有別於好多其他期刊將稿件上載喺平台嗰度，佢哋投稿嘅方式係要將稿件寄畀總編輯喺大學嘅電郵地址嗰度。

現時呢本期刊被列為澳洲商學院院長議會期刊名單中A*級（最高級），同時亦係金融時報50本頂尖期刊列表入面嘅其中一本期刊。

## 爭議事件
呢本期刊處理稿件嘅公平同透明程度，比一啲學者批評。

曾經有人喺學術期刊評論網站Scirev入面批評，話呢本期刊喺完全冇解釋原因嘅情況之下，只係單單咁話唔適合然後拒稿。亦有評論話，佢哋收到同行評審嘅意見入面，有人聲稱話呢本期刊唔再發佈用Partial Least Square（PLS）做數據分析方法嘅文章，但期刊網站根本就無交代過呢點，而且PLS呢個方法喺好多其他頂尖期刊都有用，就算個方法有問題都應該進一步解釋決定而唔係就咁話唔接受就算。

## 參考


## 出面網頁
*官方網站
北山修

**北山修**（）係日本精神科醫生，京都府立醫科大學畢業，做過日本精神分析學會會長。做緊白鷗大學校長。好音樂，亦以填詞人出名，至出名作品有風，好多同加藤和彥合作。

著作甚多，以精神分析同文化為主。

## 出面網頁
天天天晴

《**天天天晴**》（），係香港無綫電視製作嘅時裝處境劇集，由李司棋、毛舜筠、黎耀祥、王喜、田蕊妮、李思捷、陳茵媺、徐榮、劉丹、鄭子誠、陳智燊同趙永洪領銜主演，監製徐遇安。故仔背景係珠寶集團。

## 主要角色
*李司棋 飾 明心安
*毛舜筠 飾 井喬
*黎耀祥 飾 明世安
*王喜 飾 苟文虎
*田蕊妮 飾 藍靖鈴
*李思捷 飾 明乃強
*陳茵媺 飾 石可兒
*徐榮 飾 郭偉龍
*劉丹 飾 朱保
*鄭子誠 飾 馬浩文
*陳智燊 飾 區展長
*趙永洪 飾 駱家聰

## 出面網頁
*天天天晴 - tvb.com
2021–22年香港菁英盃

**2021–22年香港菁英盃**喺第七屆香港菁英盃足球賽事，八隊喺2021–22年香港超級聯賽角逐嘅球隊會參與賽事。賽事會喺2021年9月18號展開。

東方龍獅係呢屆賽事嘅衞冕球隊。

## 賽制
同上屆賽制唔同嘅係，呢屆菁英盃冇小組賽，改為用雙循環聯賽形式嚟進行，攞到最多積分嘅球隊就係呢屆賽事嘅冠軍。每支參賽隊伍喺每場賽事任何時間，必須派出唔少於三名喺2000年1月1號或以後出世嘅本地青年球員（即係 U-22球員）比賽。

## 積分榜

## 對戰成績

## 參考

類:香港2021年
類:香港2022年
類:香港菁英盃
情人眼裏高一D

《**情人眼裏高一D**》（），係香港無綫電視製作嘅時裝電視劇，由黃宗澤、王祖藍、阮小儀、徐子珊、苟芸慧、陳山聰、羅敏莊、林子善同艾威領銜主演，監製黃偉聲。

## 主要角色
*黃宗澤 飾 廑力信
*王祖藍 飾 恭因銅
*阮小儀 飾 荊止高
*徐子珊 飾 謝安腓
*苟芸慧 飾 楊仙嬅
*陳山聰 飾 張濟春
*羅敏莊 飾 容嫂兒
*林子善 飾 蔡卓嚴
*艾威 飾 李仲德

## 註

## 前後節目

## 出面網頁
*情人眼裏高一D - tvb.com
搜下留情

《**搜下留情**》（），係香港無綫電視製作嘅時裝電視劇，由馬德鐘、陳慧珊、石修、陳敏之、羅仲謙、阮兆祥、陳國邦、黃智雯同劉玉翠領銜主演，監製潘嘉德。故仔講有位差人混入涼茶舖查案。

## 主要角色
*馬德鐘 飾 吳仲明
*陳慧珊 飾 鄭笑欣
*石修 飾 鄭俊昌
*陳敏之 飾 張思敏
*羅仲謙 飾 吳仲康
*阮兆祥 飾 梁勁豪
*陳國邦 飾 張思齊
*黃智雯 飾 鄭笑雯
*劉玉翠 飾 甘可可

## 出面網頁
*搜下留情 - tvb.com
Scirev

**Scirev**係一個畀學者評論唔同學術期刊，同埋分享投稿經驗嘅平台，由荷蘭奈梅亨大學Jeroen Smits教授創辦，目的係增加同行評審嘅透明程度。

喺台灣，有一啲大學圖書館都有推介呢個平台畀自己學校嘅師生，幫助佢哋去投稿。

## 參考


## 出面網頁
* https://scirev.org
掌上明珠

《**掌上明珠**》（），係香港無綫電視製作嘅懷舊電視劇，由宣萱、商天娥、林保怡、陶大宇、滕麗名、陳美詩、陳山聰同曾偉權領銜主演，監製林志華。故仔用1960年代香港做背景，用爭家產做主題。

## 主要角色
*宣萱 飾 朱碧霞
*商天娥 飾 朱碧雲
*林保怡 飾 何祥興
*陶大宇 飾 洪耀生
*滕麗名 飾 蘇麗嫦
*陳美詩 飾 朱碧霖
*陳山聰 飾 周旭仔
*曾偉權 飾 何祥發

## 出面網頁
*掌上明珠 - tvb.com
蒲松齡 (電視劇)

《**蒲松齡**》（，前名《**寫我仙凡間**》），係香港無綫電視製作嘅	清裝電視劇，由馬浚偉、陳錦鴻、鍾嘉欣、陳法拉、岳華、陳秀珠、劉丹、朱慧敏、姚子羚、李思欣、陳展鵬同李天翔領銜主演，監製梁材遠。故仔用蒲松齡嘅生平做藍本創作。

## 主要角色
*馬浚偉 飾 蒲松齡
*陳錦鴻 飾 高喆
*鍾嘉欣 飾 柳心如
*陳法拉 飾 令狐小翠
*岳華 飾 蒲槃
*陳秀珠 飾 葉詠嫻
*劉丹 飾 鄭忠邦
*朱慧敏 飾 梁碧玉
*姚子羚 飾 柳心妍
*李思欣 飾 魏虹
*陳展鵬 飾 蒲柏齡
*李天翔 飾 魏沖

## 出面網頁
*蒲松齡 - tvb.com
摘星之旅

《**摘星之旅**》（），係香港無綫電視同上海東方傳媒聯合製作嘅時裝電視劇，由劉松仁、林峯、黃宗澤、葉童、趙子琪、梁靖琪、林嘉華、呂有慧同宋汶霏領銜主演，監製梁家樹、陳梁。故仔用商戰做題材。

## 主要角色
*劉松仁 飾 海亮
*林峯 飾 海星
*黃宗澤 飾 鍾林大
*葉童 飾 鄭明珠
*趙子琪 飾 方麗京
*梁靖琪 飾 海美思
*林嘉華 飾 鍾建成
*呂有慧 飾 何蕙心
*宋汶霏 飾 祝耀群

## 出面網頁
*摘星之旅 - tvb.com
翻叮一族

《**翻叮一族**》（），係香港無綫電視製作嘅時裝電視劇，由夏雨、許紹雄、商天娥、伍詠薇、陳鍵鋒、敖嘉年、楊思琦同唐詩詠領銜主演，監製關永忠。故仔背景係茶餐廳。

## 主要角色
*夏雨 飾 戴顧東
*許紹雄 飾 葉慕昇
*商天娥 飾 崔喜喜
*伍詠薇 飾 利蓉姿
*陳鍵鋒 飾 葉積良
*敖嘉年 飾 危賜安
*楊思琦 飾 利蓉珊
*唐詩詠 飾 戴瑩莉

## 出面網頁
*翻叮一族 - tvb.com
囧探查過界

《**囧探查過界**》（），係香港無綫電視製作嘅時裝電視劇，由王喜、鍾嘉欣、黃浩然、李思捷、陳國邦、朱慧敏、苑瓊丹、石修、周驄同陳秀珠領銜主演，監製羅永賢。故仔用鬼魂查案做題材。

## 主要角色
*王喜 飾 紀安居
*鍾嘉欣 飾 鍾意得
*黃浩然 飾 周家昇
*李思捷 飾 王小虎
*陳國邦 飾 何英標
*朱慧敏 飾 李嘉敏
*苑瓊丹 飾 羅麗娜
*石修 飾 葉國昌
*周驄 飾 紀可以
*陳秀珠 飾 紀可人

## 出面網頁
*囧探查過界 - tvb.com
再生緣

**再生緣**，彈詞小說，大清時陳端生所寫，有十七卷，寫唔落去。五十年後，梁繩德續寫有個結局。

小說七言為主，角色取材自另本大清小說玉釧緣，講主角來世孟麗君同皇甫少華再續前緣，因而叫再生緣。故事為大元時，孟麗君中意皇甫少華，然而又畀人迫婚，女扮男生逃走，考中科舉，纍有奇功，官拜丞相，甚為奇情。

陳端生初寫再生緣好後生，為娛樂亞媽而寫。寫好十五六卷時，亞媽死咗，就無心機再寫落去。嫁人之後，做人新婦生埋仔更無心情寫。十四年後，因讀者眾多，盛情難卻，先至寫咗第十七卷，嗰時已卅四歲。兼老公又充軍新疆，久久未歸，咁嘅心情，實在寫唔落去，無結局。

故事好多人中意，本身已經唱得彈得，而且耐不耐就再改成大戲、電影、電視片集等等。
鐵馬尋橋

《**鐵馬尋橋**》（），係香港無綫電視製作嘅民初電視劇，由鄭嘉穎、楊怡、馬國明、元秋同楊思琦領銜主演，監製李添勝。故仔用詠春做題材。

## 主要角色
*鄭嘉穎 飾 顧汝章 / 顧堅誠
*楊怡 飾 歐陽惠蘭（青年）
*馬國明 飾 顧汝棠
*元秋 飾 歐陽惠蘭（中年）
*楊思琦 飾 顧文娟
*李詩韻 飾 榮芷晴

## 出面網頁
*鐵馬尋橋 - tvb.com

## 前後節目
談情說案

《**談情說案**》（）係香港無綫電視製作嘅時裝電視劇，由林峯、楊怡、馬國明同廖碧兒領銜主演，監製劉家豪。故仔講有位物理學教授幫警方破案，畀觀眾形容係日劇《神探伽俐略》嘅香港版。

## 主要角色
*林　峯 飾 景　博
*楊　怡 飾 徐小麗
*馬國明 飾 盧天恆
*廖碧兒 飾 凌敏嘉
*李國麟 飾 景　然
*韓馬利 飾 蔣慧珠
*羅樂林 飾 徐漢飛
*陳展鵬 飾 黃志斌
*黃浩然 飾 黃志浩
*李成昌 飾 文柏柱
*陳芷菁 飾 古玉嬌
*麥長青 飾 徐國安
*林子善 飾 徐國良

## 前後節目

## 出面網頁
*談情說案 - tvb.com
女人最痛

《**女人最痛**》（），係香港無綫電視製作嘅時裝電視劇，由米雪、張可頤、滕麗名同馬德鐘領銜主演，並由林嘉華、陳國邦及江美儀聯合演出，監製林志華。故仔背景係化妝護膚品公司。

## 主要角色
*米　雪 飾 汪海鯨
*張可頤 飾 沙宛淇
*馬德鐘 飾 高智力
*滕麗名 飾 余漫悠
*林嘉華 飾 錢曠龍
*陳國邦 飾 池　男
*江美儀 飾 洪珊瑚
*賈曉晨 飾 蘇　娜

## 出面網頁
*女人最痛 - tvb.com
刑警 (電視劇)

《**刑警**》（），係香港無綫電視製作嘅時裝電視劇，由苗僑偉、黃日華同宣萱領銜主演，監製唐基明。故仔講個坐過冤枉監嘅差人魔化做地下判官。

## 主要角色
*苗僑偉 飾 米安定
*黃日華 飾 石東昇
*宣萱 飾 許文謙

## 出面網頁
*刑警 - tvb.com
美麗高解像

《**美麗高解像**》（），係香港無綫電視製作嘅時裝電視劇，由徐子珊、伍詠薇同陳敏之領銜主演，監製徐遇安。故仔背景係電視台。

## 主要角色
*徐子珊 飾 高青雯
*伍詠薇 飾 姜展鳳
*陳敏之 飾 唐可兒

## 出面網頁
*美麗高解像 - tvb.com
五味人生

《**五味人生**》（），係香港無綫電視製作嘅民初電視劇，由郭晉安、關詠荷同米雪領銜主演，監製張乾文。故仔用飲食做題材。共25集。

## 演員
### 主要角色
*郭晉安 飾 馬永禎 / 馬安山（禎哥）
*關詠荷 飾 連雙春（二奶奶）
*米　雪 飾 汪若嵐

### 其他角色
*郭政鴻 飾 梁九妹（九妹）
*伍衛國 飾 任飛揚（任老闆）
*梁烈唯 飾 任勝天 / 馬永寧（任少）
*張惠雅 飾 戴　吉（利是妹）
*江美儀 飾 謝婉君
*羅敏莊 飾 羅曼娣
*敖嘉年 飾 關哲嚴（關節炎）
*楊秀惠 飾 王金鳳（Susie）
*潘曉彤 飾 關哲彤（彤彤）
*陳一天 飾 連潤月
*夏　萍 飾  武　氏（關老太）
*駱應鈞 飾 連二發

## 前後節目

## 出面網頁
*五味人生 - tvb.com
指標 (電腦科學)

**指標**（，）廣義上係指任何「指住另外一件嘢嘅位置嘅值」；狹義上，做程式編寫嘅時候講嘅指標，通常係指指住記憶體入面嘅某件嘢嘅位址。喺高階程式語言，指標係代表某樣嘢嘅位址嘅一類資料類型，好多程式語言都有。視乎語言，｢嘢｣ 可以包括數據、物件、甚至係子程式。

## 有咩價值
喺概念上，指標同位址係同一樣嘢（低階語言叫位址，高階語言叫指標，因為佢 ｢指｣ 住某件嘢），分別係指標通常帶有類別，例如整數嘅指標同字串嘅指標係唔同類型，通常唔可以溝亂用。

非常高階嘅語言通常唔鼓勵用指標，甚至唔支援指標。

喺相對低階嘅 C 語言，指標同陣列概念模糊，好多情況下兩樣嘢幾乎可以溝亂用。

雖然低階嘅組合語言並冇指標呢種資料類型，但係如果某個位址存放嘅數據係另外一件嘢嘅完整位址，前者都可以叫做指標，呢種用法喺組合語言嘅標籤名都好常見。

## 函數使用
喺大部分程式語言入便，如果將變數直接傳入函數，傳入嘅其實只係變數嘅「副本」。所以喺函數入面做嘅改動只會影響個副本，唔會改到原本嗰個變數。例如以下 C 程式碼：

```c
void change(int x) {
    x = 10;
}

int main() {
    int a = 5;
    change(a);
    // a 依然係 5
}
```

若果想喺函數入面改到原變數，就要用「指標」將變數嘅記憶體位址傳入函數。以下係一個例子：


```c
void change(int* p) {
    *p = 10;
}

int main() {
    int a = 5;
    change(&a);
    // a 而家變咗 10
}
```


## 睇埋
* 參照

## 引述
鏈結串列

**鏈結串列**（）係一種攞嚟裝相關嘅數據嘅循序存取嘅數據結構。一條鏈結串列由若干件叫做節點（node）嘅數據組成，每個節點含有一個值（可以係單一數據，或者概念上係任何數據結構）同下一個節點嘅位置。當要喺鏈結串列入面搵任何一個節點裝嘅數據嘅時候，就一定要由頭開始，跟住條鏈，順次序噉嚟搵，冇得話（例如好似陣列噉）隨機存取是但一件數據，不過鏈結串列好處係可以容易噉由柞數據當中攞走其中一件而唔使重新排過嗮柞數據（一個陣列攞走咗其中一件再排過就要改嗮後面嗰啲數據嘅位置數值）。

喺低階嘅層次，下一個節點嘅位置通常係指指標。但係鏈結串列亦都可以作為一種抽象概念，運用喺例如陣列之上；喺呢類情形，下一個節點嘅位置就未必係指標，例如，如果鏈結串列係建立喺陣列上面，下一個節點嘅位置就會係整數嘅陣列索引值。

鏈嘅終結係用一個冇可能嘅位置表示。例如，如果位置係指標，呢個冇可能嘅位置喺 C 語系叫做 NULL（數值通常係零）；又例如，如果位置係陣列索引值，冇可能嘅位置可以用負數代表（如果索引唔可以係負數）；又或者，喺某一啲嘅高楷語言，呢種冇可能嘅位置可以係唔同嘅一種數據類型（或者物件類型），或者甚至係唔存在。

## 例
例如以下嘅 Python 碼（睇埋物件導向編程）：

```python
class Node:
    # Node 係個物件類別
    def __init__(self, data):
        self.data = data  # Node 裝住件數據 (data)
        self.next = None  # 亦帶有 next（下一個 Node 係乜），呢個值初始化嗰陣係 None
```


鏈結串列係 Lisp 嘅基礎。如果有任何一個串列 `a`，`a` 嘅頭一個節點嘅值就叫做 `(car a)`，下一個節點開始嘅鏈就叫 `(cdr a)`，即係第二個節點係 `(car (cdr a))`，如此類推。

## 睇埋
* 雙向鏈結串列
* Lisp

## 註
木戶幸一

**木戶幸一**（；；），日本昭和時期官僚、政治人。爵位係侯爵。曾經做過內大臣、文部大臣、厚生大臣同內務大臣，亦係貴族院議員。

佢係昭和天皇嘅親信之一。二戰中期，當時係內大臣嘅木戶提名好戰嘅東條英機出任首相，因而同二戰扯上關係。日本投降之後，佢畀GHQ以甲級戰犯罪名拉咗，開頭畀人判終身監禁，1955年畀人假釋釋放。

## 生平
### 早年
木戶幸一1889年7月18號響東京府東京市赤坂區新坂町六二（即依家東京都港區）出世。老豆木戶孝正，原本姓「來原」，老豆阿媽分別係長州藩士來原良藏（幸一阿爺）同木戶治子（木戶孝允細妹・幸一阿嫲）。但由於木戶孝允冇仔得個女，要男人嚟繼承家督，所以就搵嚟外甥孝正做佢契仔；又將大女好子嫁畀孝正。

後嚟好子早死，孝正續娶，生咗三個仔女，其中大仔就係幸一；下有細佬和田小六、細妹八重子。

佢讀過學習院高等科，後嚟畢業於京都帝國大學法科大學政治學科（即依家京都大學法學部）。1917年老豆病死，作為大仔嘅木戶幸一繼承家督，成為侯爵，出任貴族院議員。1927年，以近衛文麿帶頭嘅人唔滿意研究會，於是另外成立火曜會，其中就有木戶幸一。

畢業之後，佢響農商務省做官僚，出任過水產局事務官、工務局工務課長、同會計課長、産業合理局部長。後嚟農商務省分拆成農林省同商工省，木戶揀左過檔到商工省。佢響商工省都做左好耐，做過臨時産業合理局第一部長兼第二部長。

直至1930年，經昔日老友・兼小學師兄近衛文麿提拔，佢唔再撈商工省，轉為做內大臣府秘書官長。

### 政治生涯
1930年出任內大臣府秘書官長。

1936年2月爆發二二六事件，皇道派發動政變失敗，當時木戶聯同統制派嘅東條英機、杉山元處理呢次事件，得到昭和天皇賞識。由此開始，木戶成為天皇嘅親信之一，亦開始參加中央政治。

自1937年起，佢先後出任文部大臣、厚生大臣、內務大臣，1938年期間係同時兼任厚生大臣同文部大臣。任內佢決定歸還1940年夏季奧林匹克運動會嘅主辦權。

1940年，佢出任內大臣。由於佢奉行官僚主義，深得天皇信賴。當時昭和天皇嘅左右有三個：木戶、前首相西園寺公望、前內大臣牧野伸顯。

1941年，因為外交失敗，近衛文麿被迫辭職，下任首相係邊個成為問題。其中牧野年事已高，西園寺決定唔參加首相提名，所以揀邊個提名嘅重任落到木戶幸一身上。

近衛文麿提名東久邇宮稔彥王為下任首相。呢個決定惹嚟唔少人反對；一，稔彥王主張同美國和平談判，唔符合軍國主義；二，佢身為皇室成員，一旦戰爭擴大，皇室要負上好大責任。響昭和天皇同眾多元老嘅反對下，最終首相侯選人得海軍出身嘅及川古志郎，同陸軍出身嘅東條英機。

響同月17號嘅重臣會議上，林銑十郎要求畀稔彥王做首相，之後若槻禮次郎認為東條太好戰、畀外國人印象好差，反對由軍人出任。呢幾個提議一一畀木戶否決。最後，佢以「不入虎穴，焉得虎子」做理由，提名強硬嘅東條英機為下任首相。第二日，東條正式上任。

響二戰初期，木戶全力支持東條英機，甚至響駐兵問題上反對撤軍；但響後期，戰局開始對日本不利，主和派嘅聲音越嚟越大，木戶亦參加埋終戰工作。同時，佢同其他元老恁冧咗東條內閣。

### 戰後

1945年8月日本正式投降，二戰玩完。盟軍正式進駐日本，開始追究有份推動二戰嘅政治人。同年11月，佢畀遠東國際軍事法庭以「甲級戰犯」罪名拉咗。

響審判上，木戶身為天皇嘅親信，為咗證明同天皇無關，佢承認自己嘅罪行，仲交上自己份日記（《木戶日記》）做證明。佢表示「唔隱瞞，唔驚」，話自己有份處理終戰工作，幫天皇頒佈終戰詔書，佢係反戰、唔應該要拉佢。但法官Arthur Comyns Carr並唔接納佢嘅「無罪論」，認為如果天皇真係反戰，咁木戶身為左右手嘅當然係跟老細做嘢、一齊反戰。佢嘅證詞證明唔到天皇係清白（反而係東條英機嘅證詞證明天皇唔關事）。另外，其他軍人同政治人亦對木戶嘅「無罪論」好嬲，其中武藤章、佐藤賢了響前往巢鴨監獄服刑嗰陣更加批評佢係「厚顔無恥、混帳東西」。

最後，由十一個法官組成嘅審判團入面經五票賛成、六票反對下，木戶唔使死刑。後嚟判佢終身監禁，響巢鴨監獄服刑。

木戶響盬獄入面曾經勸天皇退位，話：「呢次戰敗，無論點樣陛下（天皇）都有一定嘅責任......將美國同其他國家嘅諗法置之於外，服從真理再去做事先係啱嘅。」但係唔知天皇係受到乜嘢影響，佢響後嚟嘅致詞入面完全冇提退位同道歉，木戶表示「好失望」。

1955年，木戶因為身體嘅原因，得到咗假釋嘅機會。佢宣佈退出政界，先係去大磯歸隱；後嚟搬去青山。1969年響佢生日嗰陣，天皇賜杖畀佢。

1977年，因為肝硬化，木戶響宮內廳醫院走咗，終年87歲。之後畀人葬響東京都府中市多磨町嘅多磨靈園。

## 榮譽
* 1915年（大正4年）8月10號 ー正五位
* 1931年（昭和6年）5月1號ー帝都復興紀念章
* 1937年（昭和12年）11月1號ー正三位
* 1940年（昭和15年）6月1號ー正三位勲二等
* 1941年（昭和16年）8月15號ー從二位
* 1942年（昭和17年）9月8號ー勲一等瑞寶章

## 屋企
* 阿爺：來原良藏
* 阿公：山尾庸三
* 契阿爺：木戶孝允
* 老豆：木戶孝正
* 阿媽：壽榮子
* 老婆：木戶ツル（前台灣總督兒玉源太郎個女）
* 大仔：木戶孝澄
* 二仔：木戶孝彥
* 大女：井上和子
* 長孫：濱本松子
* 曾孫：木戶寬孝

## 註

## 攷
佇列

列**（），又叫**隊列'''，係數據結構一種，指柞數據係最先入嘅最先出（first in first out，FIFO）嘅，即係話嗰柞數據有次序之分，當中排最先嗰件數據會優先噉被提取，就好似一班人喺度排隊噉；可以對堆疊做嘅運算最基本有
:`enqueue`（擺件數據落隊列最後）同
:`dequeue`（刪除堆疊最先嗰件數據），可以睇下圖嘅圖解。喺實際應用上，佇列最常見嘅用途嚟攞嚟「排隊」－俾部電腦知有啲咩數據等緊要處理，並且將啲數據優先處理，呢種做法喺好多電腦系統當中都會用到。
關聯陣列

**關聯陣列**（）係一種抽象資料型別，用嚟將每件數據都掕個獨特嘅名俾佢。

## 概論

一對名-值對（key-value pair）會將每件數據都掕個獨特嘅名俾佢。想像一本字典，會紀錄咗一大拃字（名），當中每隻字都會掕住段字表示佢嘅意思（值）。

舉個具體例子，想像以下嘅 Python 碼，建立一個關聯陣列嚟將羅馬數字轉換做數：

```python
my_dict = {'I': 1, 'V': 5, 'X': 10} # 創建一個關聯陣列，I 對應 1，V 對應 5，X 對應 10（詳情睇羅馬數字嘅嘢）。

print(my_dict['I']) # 呢行碼會 output「1」呢個整數，因為 my_dict 講咗 'I' 對應 1。

print(my_dict['V']) # 呢行碼會 output「5」呢個整數，因為 my_dict 講咗 'V' 對應 5。

print(my_dict['X']) # 呢行碼會 output「10」呢個整數，因為 my_dict 講咗 'X' 對應 10。
```

一個關聯陣列入面啲名-值對可以完全唔使用任何數，例如：

```python
my_dict = {'First': 'Python', 'Second': 'Java', 'Third': 'C++'}

print(my_dict['First']) # 呢行碼會 output「Python」，因為 my_dict 講咗 'First' 對應 'Python'。
```

關聯陣列喺編程上好使好用－可以攞嚟指定「呢隻呢隻值嘅數據，通通轉換成嗰隻嗰隻值」噉嘅資訊。
## 睇埋
*數據結構
*雜湊表

## 攷
名-值對

**名-值對**（、、 或者 ），或者叫**鍵-值對**，係數據表示方法一種。喺名值對之中，每嚿數據都有個**名**－又叫**鍵** /  －而呢個名會掕住相應嘅**值**。

## 基本例子

假設依家要用數據，記錄某個人嘅人口統計資料，就可以用名值對嚟表示：


```json
{
  "姓名": "陳大明",
  "性別": "男",
  "年齡": 28,
  "居住城市": "廣州",
  "係咪已婚": false
}
```

喺呢個例子入面：
***姓名**係名，而**陳大明**係呢個個案嘅值；
***性別**嘅值係**男**；
***年齡**嘅值係 **28**；
***居住城市**同**係咪已婚**分別用字串同布林值嚟表示。
同一道理：

```json
{
  "姓名": "張三",
  "性別": "男",
  "年齡": 56,
  "居住城市": "澳門",
  "係咪已婚": false
}
```



```json
{
  "姓名": "李四",
  "性別": "女",
  "年齡": 54,
  "居住城市": "香港",
  "係咪已婚": true
}
```

唔同個案都有同一個系列嘅**名**，但係唔同個案嘅**值**就非常唔同。

## 電腦語言
某啲電腦語言，諗頭上就係建基於名值配對嘅，例如係處理數據嗰陣成日用到嘅 JSON 就係噉。

## 睇埋
*特性
*JSON

## 引述
混合式學習

**混合式學習**（）係一種教育模式，將傳統嘅面授教學同遙距網上教學兩種唔同嘅學習方法融合，透過結合兩種學習方法嘅優點，能夠加強學生嘅學習效率。混合式教學將部分教學內容放喺網上平台或製作成光碟，學生可以喺任何時間睇教學影片、做練習、甚至係參加考試；而傳統嘅面授課堂就可以方便學生直接向老師發問問題。混合式教學模式容許老師可以隨時更新課程內容，充分利用網絡科技幫助學生學習新知識、做練習並可以同其他同學喺網上討論區討論課堂內容。

## 學習形式
;固定形式
學生需要出席指定嘅面授課堂，並要達到要求嘅出席率，遙距學習喺面授課堂時間以外進行。

;同步形式
喺指定時間進行面授課堂，亦可能會用電腦軟件例如：Zoom，同時間進行網上課堂，學生可以自己決定用邊種方式。亦可能會將課堂錄影，學生之後可以隨時睇返。

;彈性形式
學生可以完全使用遙距學習，覺得有需要嘅時候先至返學校上面授課堂。

## 參考

## 出面網頁
*認識教城 - 混合式學習：線上線下並行 提升學與教成效
教煮爭霸

《**教煮爭霸**》（）係香港無綫電視嘅煮食競技節目，由曹永廉主持。節目頭7集由李家鼎同蕭秀香進行廚藝比拼，第8集起佢哋唔再落場比賽，改由譚俊彥同陳煒代表佢哋去比拼。節目由2021年9月18號到11月20號逢禮拜六21:30－22:00喺翡翠台播出，再由2021年12月5號開始逢禮拜日22:00－22:30播出。

## 每集內容

## 節目調動
*2021年10月9號：由於直播《善心滿載仁愛堂》，所以暫停播映。
*2021年10月16號：由於播《把關者們》大結局，所以暫停播映。
*2021年12月26號：由於播《麻雀鬥室三決一》最後一集，所以暫停播映。

## 睇埋
*《煮場爭霸》

## 出面網頁
*教煮爭霸 - 主頁 - tvb.com
雜湊函數

一個**雜湊函數**（）係一個能夠將任何大細嘅數據對應落去大細固定嘅數值嘅函數。

例如攞一大拃人嘅英文名（可以有幾多個字母都得），再將啲名冚唪唥轉換做兩個位嘅數－`John Smith` → `02`、`Lisa Smith` → `03`、`Sam Doe` → `02`... 呀噉。
## 睇埋
*加密

## 攷
雜湊表

**雜湊表**（**hash table**）係一種用嚟整關聯陣列（associative array；抽象資料型別，用嚟將每件數據都掕個獨特嘅名俾佢）嘅數據結構。

一幅雜湊表會用一個雜湊函數（hash function）嚟由一個輸入（`key`）嗰度計出一個**號碼**（index），用呢個號碼嚟由一個陣列（`buckets`）嘅位嗰度搵出想要嗰件數據，例如想像一個用嚟記住一個組織裏面每個員工嘅名同電話號碼嘅程式，會由查緊嗰個員工嘅名（`key`）嗰度計出一個號碼，個號碼表示嗰個員工嘅電話號碼喺個陣列嘅邊個位，然後個程式就可以用 `output = buckets[n];`（攞個陣列入面對應嗰件數據）噉嘅方法攞到想要嘅數據（下圖）。

## 攷
香港手語日

**香港手語日**（Hong Kong Sign Language Day）係喺每年嘅9月18號，由香港聾人福利促進會訂立同埋舉辦，目的係向社會大眾推廣手語係「你我都學習得到」呢個概念，促進無障礙溝通，畀聽障人士融入社會。

聾福會喺2016年訂立9月18號係香港手語日。喺嗰年嘅香港手語日啟動禮上面，邀請到時任財政司司長曾俊華GBM太平紳士，同埋著名音樂人陳奐仁先生擔任主禮嘉賓，為活動主持啟動儀式。之後每年，聾福會都有透過各種嘅活動或者方法，例如YouTube宣傳短片、攤位展覽、流動教學車等等去宣傳手語。

## 各年活動

## 出面網頁

* 香港手語日嘅網頁
* 
* 
*

## 參考
香港高等程度會考

**香港高等程度會考**（，**HKHLE**，簡稱**高等會考**、**HL**、**HLE**、**High-Level**、**High-Level Exam**）係香港停辦咗嘅公開試，由香港考試局主辦。

考試前身係香港中文大學資格考試，喺1979年由考試局改名接辦。考試係畀學生喺完成一年預科之後報考，同期舉辦嘅香港高級程度會考就只有畀喺英文學校讀咗兩年預科嘅學生應考嘅試卷。

1982年，為咗避免兩個考試造成嘅混亂，國際顧問團喺《香港教育透視》報告裏面第一次建議取消高等程度會考。隨住中文大學喺1980年代後期逐漸轉用三年制本科課程，1990年大學聯合招生辦法成立，而聯招辦法唔承認高等程度會考，高等程度會考亦喺1992年最後一屆之後停辦。

## 參攷
指南針樂隊

**指南針樂隊**（），係中國搖滾樂隊。

## 音樂作品
### 專輯
*《選擇堅強》
*《無法逃脫》

## 參考

## 出面網頁
*
三貴子

**三貴子**，日本傳說神三位，亦即**三貴神**，即天照大御神
、月讀命、須佐之男命，出自古事記。伊奘諾尊，亦寫伊邪那岐命，由黃泉之國返來就禊，入浴以水洗去黃泉污穢。三處污穢跌落，生出三柱神，就咁有神三位。伊奘諾尊至尊貴，由佢身上生出三神，自然尊貴非常，故此叫三貴。

* 天照大御神，亦即日神。由伊奘諾尊左眼生出。今為女神，亦有說本來為男神。
* 月讀命，亦即月神。由伊奘諾尊右眼生出。今多為男神，然而本身無講男定女。
* 須佐之男命，亦即海神。由伊奘諾尊鼻生出。男神。

## 攷
白雲新城

**白雲新城**（）係廣州嘅一個商務綜合體，位置喺白雲區西南偏南，東到白雲大道南；南到廣園新村、雲苑新村一帶；西到機場路；北到黃石東路。

## 發展史

2004年8月4號，由於舊嘅白雲機場唔夠位用，廣州市人民政府決定將機場搬到花都花山鎮西城村一帶嘅空地入面繼續搞航空業務。機場搬走後，留低嘅用地一度變成無人區兼雜草叢生嘅地方，後嚟政府考慮到廣州市區發展達到飽和狀態，而開始規劃將佢改造成白雲新城兼設定路網；地鐵喺2007年正式批准喺白雲新城入面搞站。到2010年亞運會前夕開始有一定規劃編制，嗰時定位係白雲山西邊嘅宜居新城、主城區北邊嘅商業文化服務中心。同年一分為二之後，原先嘅用地俾房地產商入場搞。隨住規劃喺2015年正式落定後，用地逐漸改成商業範疇。兩年後，白雲區政府將佢列入全區八大產業園區兼定位做高端總部聚集區。有一大堆總部項目亦喺白雲新城入面開枝散葉。

## 面積
呢個地區嘅面積有9.22平方公里。

## 地標性建築
*5號停機坪購物廣場
*廣州白雲綠地中心
*廣州體育館
*廣州市城市規劃展覽中心
*萬達廣場白雲新城分店
*中國南方航空大廈
*廣州白雲國際會議中心

## 設施
### [[廣州地鐵|地鐵]]
* ：飛翔公園站、白雲公園站、白雲文化廣場站、蕭崗站
### 主要道路
*雲城路
*齊富路
*齊心路、金園路

### 公園
*廣州市兒童公園
### 學校
*民航廣州子弟學校

## 攷
* 【壮丽70年】白云新城：从一片荒芜走向繁荣新城
聖經海怪

**利未亞坦**（，，），又譯**力威亞探**、**里外雅堂**、**海怪**，係源自舊約聖經當中嘅巨型海中怪獸，喺約伯記、詩篇同以賽亞書都有提過；喺迦南人嘅神話亦有。

## 形態
根據舊約聖經對佢嘅描述，佢係一種有鱗嘅蛇形生物，但係體形非常巨大，刀槍不入，而且仲曉噴火，不過，喺基督宗教，海怪係乜其實一向都有爭議；有認為佢只係神話，有認為佢只係鱷魚（例如和合本就係噉譯，思高本部分章節亦係），甚至有認為係某種魚類，創造論就認為呢啲睇法都同描述不乎，所以海怪可能係絕種生物，例如可能係一種恐龍，又或者幾種恐龍嘅統稱。

聖經以外嘅傳說，有啲話佢有翼又得，有啲講到佢大隻到個身可以圍得住成個物質世界又得。喺古米索不達米亞，有人畫成佢有7個頭。

## 文學應用
喺廿一世紀初，利未亞坦嘅形象時不時都會喺西方嘅奇幻故仔當中出現，奇幻裏面嘅利未亞坦多數都係巨型（身體有成幾架船咁大）嘅大海龍噉嘅樣，亦都有啲版本會將利未亞坦描繪成個樣似鯨魚。現代虛構故仔當中嘅利未亞坦多數唔識噴火，不過佢哋依然可以靠住因為龐大體型而有嘅力量而對出海冒險嘅主角造成威脅。

## 假借
順帶一提，因為利未亞坦出嗮名巨型，所以英文字 **leviathan** 有陣時會俾人攞嚟形容一樣好大嚿嘅嘢。

## 睇埋
*水怪
*Kraken
*西洋龍

## 攷

## 註

## 書目

* 

* 

* 

## 拎
* Kraken And Leviathan. *TV Tropes*.
Kraken

**Kraken**（近似），又譯做**挪威海怪**，係源自北歐嗰頭嘅傳說海中怪獸。根據傳說嘅描述，挪威海怪係一種巨型（可以有成架船咁大）、能夠獨力整沉啲船嘅怪獸，形象上似巨型嘅八爪魚或者墨魚等頭足綱動物。根據北歐人嘅民間傳說，挪威海怪住喺挪威對開嗰個海，會對周圍嘅船同水手造成威脅。

挪威海怪喺現代嘅奇幻故仔入面成日都會出現，例如《魔盜王》當中有情節講到挪威海怪用觸手纏住船令船沉沒，就好深入民心。
## 睇埋
*水怪
*Cthulhu
*Leviathan

## 引述

## 拎
* Kraken And Leviathan. *TV Tropes*.
防空警報

**防空警報**（）係每個城市入面民防工程嘅組成部份。一般嚟講，佢喺城市發生空襲或爆發戰爭時會響。喺和平時期會攞嚟紀念部份重大事件時用到。雖然每個國家嘅防空警報嘅音頻制式都唔同，但佢嘅音調基本上都係由「低-高-低」嘅形式演變。呢種裝置一般裝喺大廈樓頂；發出響聲時，喺佢方圓30m範圍內，聲音可以達到135至138分貝。

類:公共行政
類:國家安全
類:軍事
殘疾人體育賽事醫學分級

係對參加殘疾人運動會嘅運動員時，評價傷殘程度去到邊度，佢由各類國際殘疾人體育運動組織嘅醫學委員會評定兼保證競賽以公平、公正同安全嘅方式進行。呢個系統最先由英德雙重國籍嘅神經內科專家——路域古特曼喺1943年9月喺英國英格蘭白金漢郡嘅提出。1948年成立殘運會後淨得一種運動搞分級，從1952年開始正式成立呢種分級制度。

## 分級
唔同種類嘅殘疾人，分級類都有唔同。一般都係根據截肢、腦癱同埋脊椎損害、視力、聽力嘅輕重程度嚟搞分級。
### 截肢（A）
截肢嘅分級制度最先喺1950年代搞，到1970年代初分咗成27個級咁多。到1976年先至下降到12個級，喺1992年舉辦嘅殘疾人奧運會先至降到9個分級制度。一般嚟講，凡係帶有截肢成分啲人都會以「A」級表示，其中A出自英文「amputee」一詞嘅頭拉丁字。其中：

### 盲公（B）
盲公嘅分級制度最先喺1970～1980年代搞，最先喺舢板賽入面用，後嚟好多盲公參加噉嘅賽事而喺其它賽事產生分級制度出現五花八門，不過分級淨得三種。一般嚟講，凡係帶有盲公或視力障礙成分啲人都會以「B」級表示，其中B出自英文「blind」一詞嘅頭拉丁字。其中：

### 腦癱（CP）
腦癱嘅分級制度最先喺1980年代搞，嗰時得4個分級。後嚟發現有啲腦癱特徵同截肢人士相似，隨後4個級嘅制度被告廢除兼重新研究。直到2000年先至重新恢復返腦癱嘅分級系統，重要分成8個級。一般嚟講，凡係帶有腦癱成分啲人都會以「CP」級表示，其中CP出自英文「cerebral palsy」兩詞嘅每個頭拉丁字。其中：

### 脊髓損傷（F）
### 其它（LAF）

## 註同攷
;註

;攷

類:體育術語
類:傷殘人士
機動娛樂

**機動娛樂**（Running Team）係一間香港嘅娛樂公司，以香港藝人鄭中基作為靈魂人物。

## 機動電視台
佢哋亦開設咗YouTube頻道機動電視台RTV，除咗鄭中基本人之外，佢嘅經理人湘姐亦不時喺呢個頻道亮相。而家呢個頻道有超過30萬名訂閱者。

機動電視台亦不時成為鄭中基一啲表達對社會議題嘅個人意見嘅平台。例如，喺新冠肺炎期間，香港大學醫學院公共衛生學院講座教授林大慶曾經話香港接種率低，批評港人，話香港人應該感到羞恥。鄭中基就喺頻道嗰度鬧林大慶教授唔負責任，話有啲香港人唔打，係因為政府喺疫苗問題上話賠唔賠冇保障，亦有人因為係屋企經濟支柱，或者身體問題，希望再觀察先決定，批評林大慶係政府打手。

## 事件
2024年8月3號，鄭中基喺佢自己社交媒體貼文，話佢發現經理人何慶湘「工作及道德操守有問題」，所以佢同機動娛樂立即終止合作，之後再貼另一篇文，話自己因個人情緒及健康問題，完成高雄演唱會後會休息。由於成件事有好多疑點，所以引起熱烈討論。而事件另一主角何慶湘就一路沉默。

## 旗下藝人
*周芷慧
*陳昭煊
*李煥林
*何求
### 前藝人
*林美圻
*陸維德

## 參考


## 出面網頁
*  
*
海什木

**海什木**（**Ibn al-Haytham**，）係阿剌伯數學家、天文學家、物理學家，以光學同視覺嘅研究最有成就，畀人叫做「現代光學之父」。
多變量統計

**多變量統計**（）係統計學入便嘅重要分支。用詞比較求其嘅人，會用呢個詞泛指任何同時分析多個變數嘅統計分析。而喺較嚴格嘅用詞上，多變量統計係指做緊嘅分析一次過處理多過一個應變數，會嘗試同時預測多個變數嘅特性。

多變量統計嘅相對就係**單變量統計**。

## 基本概念

以下呢啲統計方法，都可以用嚟做多變量分析：
* 主成份分析
* 因子分析
* 聚類分析
* 典型相關
* 格蘭傑因果關係
等等。

譬如聚類分析就係一種數據分析方法，特徵係可以將觀察嘅對象，按照佢哋喺若干個變數上嘅特性，分成幾個聚類，令到同一組入面嘅對象盡量相似，而唔同組之間就要盡量唔似。例如，喺市場研究入面，可以用聚類分析，按照一眾消費者嘅購物習慣、收入同年齡去將之分群。分析結果可能顯示出幾類消費者：例如**高收入、重[[品牌]]**、**中等收入、講實際**、**低收入、重價格**呀噉。有咗呢啲群組結果，就可以幫企業制定針對性嘅營銷策略。做咗聚類分析，統計師就可以用**屬邊個聚類**嚟做應變數，用第啲變數嚟預測之，而預測到某個人屬邊個聚類，就能夠預測埋佢嘅購物習慣、收入同年齡等特性－達致用一個模型就同時預測多個變數嘅值。

## 應用範疇
多變量統計廣泛應用於唔同領域，譬如：
* 心理學同教育學，例如啲人按人格分類
* 公共衛生，例如分析多個健康行為指標
* 市場學，例如將消費者分群
* 機器學習

## 睇埋
* 統計模型
* 描述統計
* 推論統計

## 引咗
卓巴利

**卓巴利**（**Chuck Berry**，）係美國男歌手同結他手，搖滾音樂嘅先鋒，1953年出道。

## 出面網頁

類:美國結他手
塔拉斯舒夫真高

**塔拉斯舒夫真高**（**Taras Shevchenko**，）係烏克蘭詩人，用烏克蘭文創作過好多作品，被睇成現代烏克蘭文學嘅奠基者。

## 出面網頁

類:烏克蘭詩人
聖葉理諾

**聖葉理諾**（**Saint Jerome**，），舊譯**聖熱羅尼莫**（），基督教譯**耶柔米**，係天主教聖人，本身係羅馬帝國嘅聖經學者，完成編寫聖經拉丁文譯本。佢喺公元1298年3月3號列為聖師。

## 攷
亞弗列大帝

**亞弗列大帝**（**Alfred the Great**，）係西撒遜國王，871年繼位，並喺886年做咗頭一位盎格魯-撒遜國王。
桃樂妃何杰金

**桃樂妃何杰金**（**Dorothy Hodgkin**，）係英國生物化學家，憑住用X光晶體學技術確定生物分子結構嘅成就，攞到1964年諾貝爾化學獎。
拉齊

**拉齊**（**Muhammad ibn Zakariya al-Razi**，）係波斯醫學家、哲學家、煉金術師，出名成就係用體液學說分辨唔同嘅病，譬如分清楚天花病同麻疹。
施素羅德

**施素羅德**（**Cecil Rhodes**，）係英國礦業大亨，1890年到1896年做開普殖民地總理，任內控制而家嘅津巴布韋同贊比亞地區，建立羅德西亞據點（之後發展成南羅德西亞殖民地）。
拉辛

**拉辛**（**Jean Racine**，）係法國劇作家，同莫里哀、高乃依合稱「17世紀法國三大劇作家」。

## 出面網頁

類:劇作家
類:法國人
高乃依

**高乃依**（**Pierre Corneille**，）係法國劇作家，同莫里哀、拉辛合稱「17世紀法國三大劇作家」。

## 出面網頁

類:劇作家
類:法國人
魯道夫迪素

**魯道夫迪素**（**Rudolf Diesel**，）係德國機械工程師，發明柴油引擎，油渣嘅英文（同唔少西歐語言）「Diesel」就係嚟自佢個姓。

## 出面網頁

類:工程師
區間估計

**區間估計**（**interval estimation**）係指用樣本嘅數據嚟計出一個數值間距，作為一個「估計個數值喺邊點同邊點之間」。例如做統計嘅人家陣嘗試靠住樣本嘅變數 x 數據嚟估計出總體個 x 嘅平均值喺幾多同幾多之間，如果畫做圖嘅畫，個估計值會係條軸上面嘅一個間距。
海迪徹

**海迪徹**（**Khadija bint Khuwaylid**，）係穆罕默德嘅頭一位老婆，生咗個女法蒂瑪，而呢個女做咗第四位哈里發阿里嘅老婆。
康丁斯基

**康丁斯基**（**Wassily Kandinsky**，）係俄羅斯畫家，亦係抽象藝術同表現主義嘅其中一位代表人物。
列夫朗道

**列夫朗道**（**Lev Landau**，）係蘇聯物理學家，憑住凝聚態物理學嘅成就，攞到1962年諾貝爾物理學獎。

## 出面網頁
阿切貝

**阿切貝**（**Chinua Achebe**，）係尼日利亞作家，成名作《瓦解》喺非洲廣泛流傳，畀人叫做「非洲文學之父」。
開爾文男爵

**開爾文男爵**（**Baron Kelvin**，），原名**威廉湯臣**（**William Thomson**），係英國物理學家，亦係熱力學絕對溫標開氏嘅發明人。

## 用「開爾文」命名嘅嘢
*開氏度
*開爾文滴水起電機
*開爾文電橋
*開爾文環流定理
*開爾文波
*開爾文方程
*開爾文函數

## 出面網頁
法蒂瑪

**法蒂瑪**（**Fatimah**，）係穆罕默德同佢頭一位老婆海迪徹個女，第四位哈里發阿里嘅老婆。
夏卡爾

**夏卡爾**（**Marc Chagall**，）係俄羅斯畫家，亦係表現主義、立體主義同超現實主義一位代表人物。

## 出面網頁
穆罕默德伊克巴勒

**穆罕默德伊克巴勒**（**Muhammad Iqbal**，）係英屬印度穆斯林詩人，寫過唔少波斯文同烏都文作品。佢亦鼓吹印度穆斯林獨立建國，啟發之後巴基斯坦嘅立國。

## 出面網頁

類:詩人
類:穆斯林
麗素卡臣

**麗素卡臣**（**Rachel Carson**，）係美國海洋生物學家，1962年出版《寂靜嘅春天》（*Silent Spring*）引起大眾對農藥同環境污染嘅關注。

## 出面網頁
李嘉圖

**李嘉圖**（**David Ricardo**，）係英國經濟學家，對古典經濟學好有影響力，又提出李嘉圖等價定理。

## 出面網頁
亨利卡雲迪殊

**亨利卡雲迪殊**（**Henry Cavendish**，）係英國物理學家同化學家，成就包括發現氫氣，同埋用卡雲迪殊實驗去計地球質量。

## 出面網頁
點估計

**點估計**（參見 ）係統計學上嘅重要概念，講緊要用樣本嘅數據嚟計出參數嘅值，作為估計嘅數值，相對於區間估計：區間估計係指做估計嗰陣，估計目標數值喺某個區間之中。圖像化噉想像：如果畫做圖嘅話，個估計值會係軸上面嘅**一[[點 (幾何)|點]]**，而區間估計則會係一個區域，包括若干個數值。

## 基本諗頭

統計學嘅一個重點，係在於要透過局部去推斷全部：喺科學上，研究者通常都無法攞晒成個總體嘅所有個案嘅數據，所以就焗住要做抽樣，由樣本入手，用樣本嘅數據去對總體嘅特性做出判斷。喺哲學上，呢個諗法基於歸納推理。

用生物統計學做例，設想研究者依家要研究香港某年某月流感個案嘅數量。如果佢用點估計，會類似噉：隨機抽樣後，發現平均每 1,000 人就有 50 人惹到，於是佢就直接估算全市有 5% 人感冒。而如果佢用區間估計，就比較似係噉：估計染病人數比例係 2% 至 8% 之間。

### 偏差
簡化講，如果某估計量嘅期望值 E 唔等於佢想估計嗰個真實參數值，呢個估計量就謂之「有偏差」。

用數學式嚟表達，設 \hat{\theta} 係參數 θ 嘅估計量：
*若果 E(\hat{\theta}) = \theta，佢就算係無偏差。
*若果 E(\hat{\theta}) \neq \theta，佢就算係有偏差。
而偏差程度則可以想像成：
:\operatorname{pin1 caa1}(\hat\theta, \theta) = \operatorname{E}_{x\mid\theta}\left[ \hat\theta - \theta \right],
當中 P(x|θ) 為有 θ 嘅模型，產生觀察值 x 嘅概率分佈。

### 充分

若果話某統計量係**充分**嘅，意思即係話知道咗個統計量嘅值係幾多，就唔再需要樣本中啲個別數值，都可以對未知嘅參數做估計。

## 搵嘅方法
### 最大似然

最大似然估計（MLE ）可以用嚟做點估計。呢種做法嘅核心直覺係：分析者要搵出一個估計值，令到得到手上嘅數據嘅機率最大化。

最大似然估計嘅邏輯，係以下呢幾個步驟：
*首先研究者梗要對數據背後嘅來源做出某啲假設，譬如假設呢啲數據跟從常態分佈或者伯努利分佈等。如果呢個假設係有問題嘅，後面計出嚟嘅估計值都唔會準。設手上嘅數據為 x_1, x_2, ..., x_n。
*寫出似然函數，假設啲數據個案係獨立同分佈（iid），成組數據出現嘅總機率，係每一個個案出現嘅機率就噉乘埋一齊，作：
*:\mathcal{L}(\theta) = \prod_{i=1}^{n} f(x_i | \theta)，當中 θ 係想估計嗰個參數，而 Π 則係連乘嘅符號。
*喺數學上，要計算某函數嘅最大值，可以用偏導數嘅概念。
*簡單講，重點要係搵出 θ 喺邊個值，會令到似然函數嘅偏導數變成 0。至於點解，詳情可以睇微積分嘅概念。

### 動差估計

動差估計呢種做法，被指係喺運算上較有效率。

## 應用例子
頻率學派推論除咗會做假說檢定之外，亦成日會使用點估計同區間估計嘅做法。

譬如，假想依家要估計某中學嘅學生嘅平均體重。由於學生人數眾多，研究者冇可能量度晒所有人嘅體重，於是佢哋就要用統計方法做點估計，首先，假設全體學生嘅體重，服從常態分佈。即係
:X \sim N(\mu, \sigma^2)，其中：
*\mu 係總體嘅平均體重，屬未知參數。
*\sigma^2 係總體體重嘅方差，都係未知參數。
目標係要用樣本計出嚟嘅值，搵出呢兩個未知參數嘅點估計值係幾多。假想依家喺校園做隨機抽樣，搵咗 5 位同學返嚟，量度佢哋嘅體重，計量單位係公斤：
:x_1 = 62, \quad x_2 = 58, \quad x_3 = 70, \quad x_4 = 65, \quad x_5 = 60
攞住呢個樣本，若果研究者用最大似然估計嚟做推論。代返啲式嘅話，總體平均值嘅點估計，會係樣本平均值，即係 63 公斤。

## 相關假設
*常態分佈：用最大似然等嘅方法做點估計，就實要對變數嘅概率分佈作出一啲假設，當中常態分佈係最常見嘅分佈假設之一。
*獨立同分佈
*統計假設

## 睇埋
*區間估計：做完點估計再做多步，就可以做埋區間估計。
*樣本
*誤差
*貝氏統計

## 註釋

## 引咗

## 文獻

* 
* 
*Statistical Theory, Chapter 2 - Point Estimation

## 資源
*第一堂：點估計，PennState
丹尼士列治

**丹尼士列治**（**Dennis Ritchie**，）係美國電腦科學家，程式語言C嘅發明人，亦係操作系統UNIX嘅其中一位發明人。

## 出面網頁
漢法里·戴維

**漢法里·戴維**（**Humphry Davy**，）係英國化學家，發現鉀、鈉、鈣、鍶、鋇、鎂、硼呢啲化學元素，亦發明戴維燈，又發現笑氣引人笑嘅特性。

## 出面網頁
克希荷夫

**克希荷夫**（**Gustav Kirchhoff**，）係德國物理學家，主要研究電路同光譜學，發現黑體輻射，亦提出克希荷夫電路定律同克希荷夫熱輻射定律。

## 出面網頁
斯巴達克斯

**斯巴達克斯**（**Spartacus**，）係羅馬共和國角鬥士，前73年帶領十幾萬奴隸發動起義，史稱斯巴達克斯起義，最後打輸咗。
耶律辨才

**耶律辨才**（），遼太祖大仔遼義宗耶律倍嘅八世孫，金朝政治人。

耶律辨才阿爸耶律履喺金章宗明昌初年拜尚書右丞；二弟耶律善才使到都水監使；三弟耶律楚材係元朝中書令。耶律辨才十七歲嗰年（1188年）以門弟資格去考護衛，喺七百幾名校射者中得第三。泰和年中，跟從金兵南征，攻取三關，以十一騎輕身入光州。當時南宋已復三關，耶律辨才再奪門而出，身帶十三道創傷，因立功授冀州錄事判官，轉曹州司候。

宣宗朝嘉許佢嘅功勞，授順天軍節度副使。貞祐二年（1214年）宣宗南渡，耶律辨才同善才當護衛，辨才奏充孟津提控。興定中，選授京兆府兵馬使、靜難軍節度副使，左降河中府判官。又再知睢州軍州事，兼歸德府推官。歷官中京兵馬副都指揮使。皇帝曾經召見辨才，問佢軍政利害，佢表示當時將相好多都唔稱職，佢因此得罪當時權貴，出為許州兵馬鈴轄，召授武廟署令。

金正大九年（1232年）正月，汴京被圍，耶律辨才、善才兩兄弟當時喺汴京，楚材奉召索回兩人北歸。耶律辨才歸真定，喺南宋嘉熙元年（1237年）病死。

妻子姓靖。個仔叫耶律鏞，係文學家元好問嘅弟子。男孫耶律志公奴及耶律謝家奴。

## 參考
* 元好問《奉國上將軍武廟署令耶律公墓誌銘》
* 王國維《耶律文正公年譜》
耶律善才

**耶律思忠**（），字天祐，小字善才，係遼太祖大仔遼義宗耶律倍嘅八世孫，金朝嘅政治人。

耶律辨才阿爸耶律履喺金章宗明昌初年嘅尚書右丞；大哥耶律辨才係金朝奉國上將軍、武廟署令；三弟耶律楚材係元朝中書令。耶律善才以宰相個仔身份引見，補東上閣門祗候。泰和四年（1204年），調任衡水令、蘭州軍事判官，入為西山閣門簽事。大安二年（1210年），改任太子典儀，後轉裁造署令。貞祐二年（1214年）宣宗南渡，耶律辨才同耶律善才做護衛，善才因功授儀鸞局使。冇幾耐，佢遷太府少監，兼直西上閣門尚食局使。貞祐三年（1215年），外派為同知昌武軍節度使事，之後改章化軍。佢又做過嵩、裕、息、延四州嘅刺史、同知鳳翔府事、中京副留守、同知歸德府事。

金正大九年（1232年）正月，汴京被包圍，耶律辨才、善才兩兄弟當時都喺汴京，耶律楚材奉召索回佢哋兩個人北歸。二月，金哀宗喺隆德殿召見辨才、善才兩兄弟，兩人懇求留喺汴京，哀宗贈金幣堅持要佢哋返回北方，於是耶律辨才返回真定，善才就喺二月十七日喺內東城濠投水死，皇帝為之震悼，封贈善才為工部尚書、龍虎衛上將軍。

妻子姓郭，個仔耶律鈞，男孫耶律寧壽、耶律昌壽、耶律德壽。

## 參考
* 元好問《龍虎衛上將軍耶律公墓誌銘》
* 王國維《耶律文正公年譜》
刑警

**刑警**，又叫**刑事警察**或者**刑事偵緝警察**，係查刑事案嘅差人，皆因唔使著軍裝而可以著便裝，所以又叫**便衣警察**。

響香港，對應刑警職能嘅機構係香港警務處刑事偵緝處。

## 睇埋
*國際刑警
辦公凳

**辦公凳**，又叫**電腦櫈**，係主要畀寫字樓職工或者操作電腦嘅人用嘅凳，多數識得轉，後面有得挨。
百家被

**百家被**係由好多唔同色水嘅碎布縫埋一齊整成嘅一幅布，可以做蘇蝦仔嘅被，寓意集合到百家祝福。
去水位

**去水位**係建築物嘅一種設備，用途係排走地板嘅積水，會喺有水喉嘅房出現，譬如廁所、沖涼房、廚房‎。

去水位嘅水喉都會有個隔氣設計，避免外間嘅異味傳返入屋，最常見就係「U型隔氣」，只要保持有水喺入面就做到隔氣嘅效果。
燈罩

**燈罩**係裝喺電燈膽外面嘅遮檔物，罩住盞燈，令盞燈嘅光擴散，睇落更加柔和唔殘眼。
保鮮紙

**保鮮紙**係種透明薄身嘅塑膠膜（無紙嘅成份），通常用嚟包住食物，可以令食物隔住外間嘅空氣接觸，令食物嘅新鮮狀態可以維持得耐啲。
三黃雞

**三黃雞**係中國雞種，所謂「三黃」即係羽毛黃、爪黃同埋啄黃，相傳呢個名係大明開國皇帝朱元璋御賜嘅。三黃雞嘅體型中等，脂肪比較多，適合用嚟起肉去整爆炒雞球，亦可以有其他煮法。
## 參考

## 睇埋
*清遠雞
*龍崗雞
免提裝置

**免提裝置**，或者叫**免提式裝置**，簡稱**免提**，係幫用家無使用手控制都可以接聽電話嘅裝置，而家多數都係用到藍牙技術。呢種裝置主要係設計畀司機用，因為好多地方都禁止司機揸車嗰陣用手操作電話。
張俊浩

**張俊浩**（，人稱**阿一**，）係香港電台第一、二台嘅節目主持。

而家由佢主持嘅節目有《守下留情》，以前主持過《我是你的後援會》同埋《C Hing 祠堂》。

香港新晉演員，作品包括《拼命三郎》及《棋拳風暴》。
頁頂

**頁頂**，又叫**頁首**，係指一本書或者一份文件入面，頁面最頂頭嘅印刷位置，喺正文內容上面，可以寫有章節名或者頁碼等等嘅資訊。
## 睇埋
*頁底（頁尾）
頁底

**頁底**，又叫**頁尾**，係指一本書或者一份文件入面，頁面最底嘅印刷位置，喺正文內容下面，可以寫有章節名或者頁碼等等嘅資訊。
## 睇埋
*頁頂（頁首）
葛根塔娜

**葛根塔娜**（；），係中國填詞人、詩人。

## 填詞作品
*《等待》
*《最後的傾訴》
*《千百年後誰還記得誰》
*《心靈睡過的地方》
*《風雨人生》
*《在此刻》

## 參考
防毒軟件

**防毒軟件**（）、臺灣叫**防毒軟體**、中國大陸叫**殺毒軟件**（）係一種用嚟偵測、移除電腦病毒、電腦蠕蟲、同特洛伊木馬程式。防毒軟件通常含有即時程序監控識別、惡意程式掃描同清除以及自動更新病毒資料庫等功能，有嘅防毒軟件附加損害恢復等功能，係電腦防禦系統（包含防毒軟件、防火牆、特洛伊木馬程式同其他惡意軟體嘅防護同刪除程序，入侵防禦系統等）嘅重要組成。

## 基本功能
* 防範病毒：指根據系統特性，採取相應嘅系統安全措施預防病毒侵入計算機。
* 搵病毒：指對於確定嘅環境，能夠準確咁報出病毒名，嗰個環境包括，內存、文件、引導區（含主導區）、網絡等。
* 清除病毒：指根據唔同類型病毒對感染對象嘅修改，並按照病毒嘅感染特性所進行恢覆。恢覆過程唔可以破壞未被病毒修改嘅內容。感染對象包括：內存、引導區（含主引導區）、可執行文件、文檔文件、網絡等。

## 睇埋
*電腦病毒

## 參考
愛登士家庭

**愛登士家庭**（，）係一個嚟自虛構故事入面嘅家庭成員，由美國漫畫家查理斯·亞當斯（Charles Addams）首創。愛登士早年曾經同佢嘅朋友雷伊·布拉德布利（Ray Bradbury）共同創作。喺一次訪談入面，布拉德布利談及由於搵唔到願意合作嘅出版商，兩人於是進行個別獨立創作，佢首創艾略特一族（the Elliott Family）而亞當斯就發明咗**愛登士家庭**（the Addams family）。

愛登士家庭係美國典型家庭嘅倒置諧仿；一個古怪，恐怖又有錢嘅家族，佢哋唔介意其他人對佢哋嘅睇法。呢家人最初喺一部單回漫畫現身，出版負責係由紐約客由1938年連載到1988年亞當斯去世為止。之後，呢部作品藉由電視、電影或者視像遊戲等媒介表現出來。

## 角色
### 主要角色
* **哥梅茲**（Gomez Alonzo Addams；全名：哥梅茲・阿隆索・愛登士，姓「阿隆索・愛登士」）係劇中男主人，祖籍卡斯提亞；鍾意食雪茄、玩火車模型，有律師資格但係冇執業，屋企有錢，所以唔太在意錢方面嘅事，亦非常慷慨，熱心公益。周不時會同佢老婆梅蒂絲講少少西班牙文。
* **梅蒂絲**（Morticia Addams；梅蒂絲・愛登士；冠夫姓前娘家姓Frump，Morticia個名接近英文嘅mortician，意思係仵工）係劇中女主人，哥梅茲嘅老婆。佢面青口唇白，擁有一頭長長嘅頭髮。冰冷嘅外表背後實際上係一個對家人好溫柔慈祥嘅好老婆、好老母。一講法文就會搞到佢老公好興奮咁拎住佢隻手嚟錫。
* **溫絲黛**（Wednesday Friday Addams；溫絲黛・愛登士）係哥梅茲同梅蒂絲所生嘅大女（有啲劇中，佢可能會係妹妹）。溫絲黛取名Wednesday有「星期三」嘅意思，係佢老母引用一首英國童謠《Monday's Child》中嘅一段「Wednesday's child is full of woe」，意思指「星期三出世嘅細路滿載憂愁」。紮孖辮打扮嘅佢，對顏色過敏，所以只會著黑白色嘅衫。識玩大提琴，最鐘意蜘蛛同虐待佢細佬。佢好叻，好聰明，但係因為行為問題，冇間學校讀得耐。
* **帕斯利**（Pugsley Addams；帕斯利・愛登士）係溫絲黛細佬（有啲劇中，佢可能會係哥哥），造型一般都係著橫間衫同短褲。鍾意喺斷頭台玩，又鍾意俾佢家姐同佢玩坐水凳。
* 肥斯特叔叔（Uncle Fester）係哥梅茲哥哥，佢係一個光頭、寒背、眼袋好大、著住大褸嘅叔叔。佢可以自己發電，用嘴唇含住燈膽就會著燈。
* **阿手**（Thing）係一隻自己識行識走、識諗嘢、識用唔同方法同人溝通嘅手，例如摩斯碼、拍手指。
* **路奇**（Lurch）係愛登士家庭嘅管家，有成兩米幾高。
* **嫲嫲**（Grandmama Addams）

### 其他角色
* **Pubert Addams**，1993年電影中出現嘅BB仔，係溫絲黛同帕斯利嘅細佬。
* **Itt表哥**（Cousin Itt）全身都被長長頭髮遮住但又戴住副眼鏡，觀眾同一般人只會聽啲都叫吱吱聲講嘢，佢嘅說話只有家庭成員先聽得明。

## 改編作品
*1991年電影愛登士家庭
*1993年電影愛登士家庭
*2019年電影愛登士家庭
*2022年Netflix電視劇Wednesday

## 出面網頁
* The Addams Foundation website
* ''The Addams Family'' (1937) at Don Markstein's Toonopedia. Archived from the original on March 13, 2012.
* The Addams Family UK (musical website)
* ''The Addams Family'' on TVLand.com
* 
* 

類:虛構角色
蠟筆小新劇場版：激戰！塗鴉王國與差不多四勇者

《**蠟筆小新劇場版：激戰！塗鴉王國與差不多四勇者**》（，），係2020年日本動畫電影，《蠟筆小新》嘅第28套動畫電影。
黃澤林

**黃澤林**（，）係香港網球員。

## 屋企
黃澤林阿爸係現任、原為校長黃悅明博士，阿媽做教書先生，有一位家姐。

## 球員生涯
黃澤林係2021年度美國網球公開賽青少年組男雙冠軍同埋2022年澳洲網球公開賽青少年組男雙冠軍。

## 攷

## 出面網頁
卡門線

**卡門線**（**Kármán line**）係廿世紀常用對「外太空」嘅定義，將太空定義做「離地球平均海平面 100 公里以外嘅空間」。
愛生事家庭

《**愛生事家庭**》（）係香港無綫電視嘅處境劇集，由溫兆倫、溫碧霞、夏雨、陳敏兒、韓馬利、蔡國權、劉江、張沅薇、黎彼得、許秋怡主演，監製梁家樹。套劇緊接處境劇《卡拉屋企》喺1992年11月23號到1993年5月7號首播，總共117集，跟住畀另一套處境劇《開心華之里》接替。